"Афсуски, энг катта орзумиздан қуруқ қолдик" - Любинко Друлович сўнгги матбуот анжуманида нималар деди? (тўлиқ) / CHAMPIONAT.asia\n"Афсуски, энг катта орзумиздан қуруқ қолдик" - Любинко Друлович сўнгги матбуот анжуманида нималар деди? (тўлиқ)\n30 янв 15:57\nТеглар : Ўзбекистон U-23Любинко ДруловичU-23 Осиё чемпионатиТокио-2020 ЎФА\nЎФА анжуманлар залида ўтказилган анжуманнинг тўлиқ матнли вариантини қуйида ўқишингиз мумкин.\n"Осиё чемпионатига якуний тайёргарлик жараёнини Тошкентда бошладик. Тошкентдаги йиғиндан сўнг Дубайга йўл олдик. Дубайда ўтказган 2 ҳафталик йиғин ва ўртоқлик ўйинларидан кейин мусобақага йўл олдик.\nТайёргарлик жараёнимиз кўнгилдагидек ўтди ва мусобақа олдидан турнирга тайёр эдик деб айта оламан. Таиландга борганимиздан кейин ҳам Қатар ОТЖ билан назорат ўйини ўтказдик ва ўша баҳсдан кўнглимиз тўлганди. Шу сабаб ҳам биз тайёр эдик деяпман.\nТурнирни ёмон ўтказмадик деб ўйлайман. Гуруҳ босқичида яхши иштирок этдик. Гуруҳимиз энг кучлиси эди (Хитой, Эрон, Жанубий Корея бор эди). Шунга қарамай, гуруҳда фақат Ж.Кореяга мағлуб бўлдик (1:2). Корейслар Осиёда энг кучли жамоа эканликларини якунда ҳам исботлашди. Уларга қарши ноябрь ойида иккита ўртоқлик учрашуви ўтказгандик ва ўша беллашувларда ҳам уларнинг кучли эканлигига амин бўлгандим. Биргина мағлубият билан гуруҳдан чиқдик. Чорак финалда рақибни 5:1 ҳисобида таслим этдик, бундан мухлислар ҳам қувонишди. Ярим финалда Саудия Арабистонига қарши баҳсда қандай мағлуб бўлганимизни тушунмадим. Ўйинда устунлик қилдик, бироқ рақиб учрашув охирида гол уриб, ғалабани илиб кетди. Бундан жуда ҳам хафа бўлдик. Лекин, бизда яна бир имкон пайдо бўлганди. Яшил қитъа вакилларига қарши ҳам яхши тайёргарлик кўрдик. Австралия билан ўйин ҳам Саудияга қарши баҳс каби кўриниш олди. Қолаверса, бир киши кам бўлиб қолганимиз бизга таъсир қилди. Шунга қарамай бор имкониятимизни ишга солдик. Шунча ҳаракатларга қарамай гол уриш насиб этмади ва асосий орзумизга етиша олмадик. Жамоамиздаги футболчилар ҳам, ходимлар ҳам Олимпиадага чиқишни жуда ва жуда хоҳлашган эди. Афсуски, энг катта орзумиздан қуруқ қолдик", - дея гапини бошлади Друлович.\n- Мураббий бир йил давомида жамоа билан йиғинлар ва ўртоқлик ўйинлари ўтказди. Лекин, нима учун турнирда фақат 12 нафар футболчи асосий таркибда ўйнайверди? Ваҳоланки, қисқа муддатли мусобақаларда бир хил таркиб билан ўйнаш деярли имконсиз. Ўйинчилар ҳар 2-3 кунда ўйнайвериб чарчаб қолади. Нима учун ротацияларни амалга оширмадингиз? (Толибжон Қосимов, "Championat.asia")\n- Бундай вазиятларда кўпинча мураббий танлови ҳисобга олинади. Эътибор берган бўлсангиз, турнирда асосан Жанубий Корея деярли барча футболчиларидан фойдаланди. Қолган жамоалар эса бошланғич таркибда у қадар катта ўзгаришларни амалга оширмади. Одатда, бундай мусобақаларда мураббийлар ўзи учун 11талик асосий таркибни белгилаб олади ва айнан уларга таяниб ҳаракат қилади. Асосий таркибдаги 11 ўйинчи – бу менинг танловим, мен айнан шу футболчилар асосий таркибда тушишини хоҳладим. Бу билан захирадагилар ёмон футболчилар демоқчи эмасман.\n- Мураббий фақат Жанубий Корея деярли барча футболчисидан фойдаланди деб айтдилар. Ваҳоланки, бизга қарши учинчи ўрин учун тўп тепган Австралия ҳам захира дарвозабонларидан бошқа ҳамма ўйинчисидан фойдаланди. Фақат бир хил таркибни туширавериш қолган йигитларнинг рухиятига салбий таъсир қилмайдими? Уларда қанча машқ қилсам ҳам барибир асосийда тушмайман деган фикр пайдо бўлмайдими уларда? (Толибжон Қосимов, "Championat.asia")\n- Бу нормал ҳолат. Уларнинг барчаси профессионал. Йигитлар мураббий қарорини тўғри қабул қилишди. Ички муҳит жуда яхши эди ва бу борада ҳеч қандай муаммо бўлгани йўқ.\n- Сиз қайси ўхшамаган вазият ёки хатони айнан ўзингизни бўйнингизга оласиз? (Абдулазиз Искандаров, "Championat.asia")\n- Статистикага эътибор берадиган бўлсак, Ўзбекистон олимпия терма жамоаси турнирдаги энг яхшиларидан бири бўлди. Деярли барча учрашувларда ҳужумкор ўйин намойиш этдик ва голлар урдик. Фақатгина охирги иккита тўқнашувда гол ура олмадик.\nТурнирга тайёргарликгача ва мусобақада жамоамиз жами 30та учрашув ўтказди ва уларнинг 27тасида гол урдик. Афсуски, гол ура олмаган сўнгги 2та ўйинимиз ОЧнинг ҳал қилувчи баҳсларига тўғри келди. Балки, мана шу иккита учрашувда рақиб дарвозасига йўл топа олмаганимиз энг катта хато бўлгандир. Шуни қўшимча қилишим керак-ки, Саудияга қарши ҳам, Австралияга қарши ҳам ёмон ўйин ўтказмадик. Ҳужумкор ўйнадик ва кўплаб хавфли вазиятлар яратдик. Балки, охирги икки учрашувимизнинг аҳамияти, муҳимлиги ва босим таъсир қилдими... рақиб дарвозасини ишғол қилолмадик.\n- Биринчи саволим нима учун бир хил таркиб ўйнади? Нима учун жамоанинг асосий ўзаги иккита жамоадан иборат? Булар таъсир кўрсатмадими? Иккинчи саволим эса сизни шартномангизда қандай мажбуриятлар ёзилган ва маошингиз ҳақида? (Тимур Низаев, "Правда Востока" газетаси)\n- Биринчи саволга келадиган бўлсак, биз ўзимиз энг муносиб деб билган 23 нафар футболчини мусобақага олиб кетдик. Тўғри, энг яхши ва кўп ўйинчилар "Насаф" ва "Бунёдкор"дан. Лекин, масалан "Насаф"дан олинган 9 нафар йигитнинг ҳар бири клубида асосий жамоа учун доимо майдонга тушган ва ўйин амалиётига эга бўлган футболчилар эди. "Бунёдкор"да ҳам шундай. "Қизилқум" ёки "Пахтакор"да ҳам иқтидорли ёшлар бор. Аммо, бу менинг танловим.\nЎзбекистонда ёш футболчиларни тарбиялаш жуда яхши йўлга қўйилган. Ўтган мавсум Суперлигада ҳар бир клуб биттадан ёш ўйинчини майдонга тушириши мажбур қилиб қўйилди ва бу уларнинг ўйин амалиётига эга бўлишига ва ўсишига ёрдам беради деб ўйлайман.\nИккинчи саволга тўхталадиган бўлсам, Ўзбекистон ФА билан тузган шартномам эртага – 31 январь куни якунига етади. Биз ҳамкорликни давом эттирмайдиган бўлдик.\nВидео Любинко Друлович иштирокидаги матбуот анжумани\n- Европа ва ззбек футболчилари орасидаги фарқ? ("Sputnik" нашри)\n- Ўзбекистонда иқтидорли ёш футболчилар кўп. Буни ушбу мамлакатда ишлаган давримда билиб олдим. Асосийси бу ёшлар ишлашдан тўхтамаслиги ва бор кучини ишга солиши керак. Турнирда жисмоний ҳолатимиз бўйича муаммо бўлмади. Ҳаммамизнинг орзуимиз Ўзбекистон терма жамоаси Олимпиадага чиқиш эди. Афсуски омадимиз келмади.\nЎзбекистон сўнгги икки учрашувда мағлуб бўлди. Аммо шу иккала баҳсда ҳам мухлислар борини бериб бизни қўллаб турди. Уларга миннатдорчилик билдираман. Ўзбекистон олимпия терма жамоасидаги футболчилар катта салоҳиятга эга ва улар келажакда яхши ўйинчига айланишлари мумкин.\n- Таиландга чартер рейс билан мухлислар борди, бундан ташқари миллионлаб мухлислар сизга кўз тикиб умид билан қараб турди. Ҳеч бўлмаса, улардан узр сўрасангиз бўлармиди? (Норбек Ниёзов, "Ўзбекистон 24" телеканали)\n- Биринчи галда Ўзбекистон халқига ва мухлисларига раҳмат айтмоқчиман. Гарчи, охирги иккита учрашувда мағлуб бўлган эрсак-да, мухлислар ҳам, журналистлар ҳам, умуман шу ерда турган барча терма жамоага мухлислик қилди. Футболчилар ҳам Олимпиадага чиқишни жуда хоҳлашганди, мен буни кўрдим. Энг кат а орзумизга ета олмаганимиздан жуда ҳам афсусдамиз. Ишқибозларга эса раҳмат айтиб қоламан. Бундан ташқари, бизга ишонган ва бу жараёнларни кенг ёритиб борган ОАВ вакилларига ҳам, бизга барча шароитларни яратиб берган раҳбариятга ҳам миннатдорчилик билдираман.\nАфсуски, мусобақада Олимпиада учун 3та йўлланма ажратилган эди. Биз эса 4-ўринни эгалладик. Бу жуда аламли.\n- Ўзбекистондаги фантастик фаолиятингиздан кўнглингиз тўлдими? 2-саволим: Ислом Қобиловни қайси критерияларга қараб сардор этиб тайинладингиз? ("Спорт" газетаси мухбири)\n- Ўзбекистон олимпия терма жамоасидаги фаолиятимдан кўнглим тўлди ва тўлмади дейишим мумкин. Нега бундай деяпман? Ўзим учун янги футболчиларни кашф қилдим, асосий терма жамоага футболчилар етиштириб бердик. Яна бир қувонарли жиҳат - Ойбек Бозоровдек футболчи ўзини кўрсата бошлади. Кўнглим тўлмаган жиҳати – Олимпиада йўлланмасини қўлга кирита олмадик.\nНега Ислом Қобиловни сардор қилиб танладик? Чунки у жамоа етакчиси. Майдонда ва унинг ташқарисида. У жуда ҳам яхши ўйинчи ва чиндан ҳам жамоа лидери. Шунчаки, ҳаммада ҳам кичик хатолар бўлиб туради. Муҳими, хатолардан тўғри хулоса чиқариб ўз устида ишлашда давом этиш.\n- Нега чет эллик мураббийлар (Купер ва Друлович) ҳам Ўзбекистон терма жамоаси муаммосини ҳал қила олмаяпти ва иккинчи саволим – нега ҳал қилувчи баҳсларда яна муваффақиятсизликка учраяпмиз? Балки бизга кўринмаётган қандайдир муаммолар бордир? (Хайрулла Холиқов, "Локомотив" матбуот котиби ва "Championat.asia" ходими)\n- Биринчи саволга тўхталсам, спортда рақобат бўлса, ўсиш кузатилади. Шундай экан, Ўзбекистон ҳаракатни тўхтатмаслиги керак. Шу билан бирга мураббийлар, футболчилар ва бошқалар ҳам бор кучини бериб ишлаши лозим. Бу футбол оламидаги ҳаммага таалуқли.\nНега ҳал қилувчи баҳсларда Ўзбекистон муваффақиятсизликларга учрайверади? Тўғри, Ўзбекистоннинг ҳар қандай жамоаси мусобақа давомида яхши иштирок этади, аммо асосий учрашувларда...Билмадим. Бизнинг йигитларга ҳам ҳар бир вазиятда қандай ҳаракатланиш зарурлигини яхшилаб тушунтирдик ва улар буни тушунишди ҳам. Аммо, якуний паллада босим сабабми улар диққатларини жамлай олишмади. Балки шу ҳам бир сабабдир. Аммо, аниқ сабаб айта олмайман.\n- Мусобақада 6та ўйин ўтказдик. 3та мағлубият, битта дуранг ва иккита ғалаба, ютуқлар олдин ҳам енгиб юрган жамоаларимиз устидан қўлга киритилди. Ярим финалга чиққан жамоалар ичида энг кучсизи бўлдик, бу мураббийнинг тайёргарлик жараёнида йўл қўйган хатолари билан боғлиқ деб ўйлайман. Бунга қандай қарайсиз? (Шаҳбоз Беғамов, "Championat.asia")\n- Вазифа бажарилмадими, демак мураббий сифатида бу менинг айбим. Умумий мусобақа ҳақида эса Эрон анча яхши жамоа эканлигини сизга айтишни хоҳлардим. Мусобақа давомида жуда кўп учрашувларда кичик ҳисоблар қайд этилди ва ким биринчи бўлиб гол урса, ўша жамоа ғалаба қозонган вазиятлар кўп кузатилди. Эрон, Ж.Корея ва Саудияга қарши учрашувларни ҳам ёмон ўтказмадик. Баъзан кичик деталлар ҳам ҳалал беради. Омад ҳам рол ўйнаб қўяди. Масалан, Саудия омади келиб рикошет билан гол уриб кетди. Бизга эса ўша омад келмади.\n- Ўзбекистон олимпия терма жамоасида ўйнаган барча 23 футболчи Суперлигада ўзини кўрсатиб улгурган эди. Кимларни кашф этдим дея оласиз? (Шаҳбоз Беғамов, "Championat.asia")\n- Осиё чемпионатида иштирок этган баъзи футболчилар янада очилиб кетиши мумкин. Улар Хусниддин Алиқулов, Жасур Яхшибоев, Азиз Ғаниев, Абдувоҳид Неъматов. Ушбу йигитларнинг келажаги порлоқ.\n- Дастлабки саволим Даврон Файзиевга. Турнирнинг гуруҳ босқичи якунланганидан сўнг Вадим Абрамов ва Рўзиқул Бердиевлар Таиландга йўл олишди ва БААга қарши учрашувдан олдин футболчилар билан учрашишди. Шундан сўнг терма жаоамиз йирик ғалабага эришди. Абрамов ва Бердиевлар кейинги баҳслардан олдин ҳам футболчилар билан учрашишмадими? Иккинчи саволим мураббийга. Вадим Абрамов ва Рўзиқул Бердиевларнинг чақирилиши сизга нисбатан ҳурматсизлик бўлмадими? (Жасур Асланов, "Championat.asia")\nДаврон Файзиев: Таиландга ташриф буюрган икки мураббий Друловичнинг ишига аралашмади. Шунчаки БААга қарши ўйиндан олдин йигитлар билан учрашиб, уларнинг рухиятини кўтаришга ёрдам беришди.\nЛюбинко Друлович: Абрамов ва Бердиевнинг Таиландга келиши нормал ҳолат деб ўйлайман. Баъзида асосий терма жамоа устозининг сўзлари йигитларга катта мотивация беради. Шу сабабли буни нотўғри иш деб ҳисобламайман.\nУЕФА Европа чемпионати мезбонлари сонини камайтирмоқчи, Испания ва Италия эса... 3\nТакрор ва такрор кўришга арзийдиган 30та ўйин (1-қисм) 61\n30 янв 17:04:00\nКискаси журналистлар берган саволларга айлантириб жавоб берибди. Бу нормал холат. 34 миллион ахолини умидлари пучга чикди, Олимпиада яна армон булди . Буям нормал холат . Барибир узр сурамабди Буям нормал холат . Бизни футболимиз рахбарлирида Ватан манфаати , Халкни орзу умидлари билан иши йук. Буям нормал холат . Кароче олган пулларинг тешиб чиксин, короновирусга сарфлагин , микдорини айтмаган маошингни . Буям нормал холат....\n30 янв 17:32:46\nbir tiyinga qimmat savollar. jurnalistlarimizni saviyasi pas qo‘rqoqlar\n30 янв 17:25:56\nXalolik yoq joyda xichqachon baraka bolmidi\n30 янв 17:54:41\nБизни давлат футболни йигиштириш керак. Асаблар тамом булди. Огайнилар.\n30 янв 16:21:56\nУФА да качонки "халоллик" булмас экан тизим узгармайди. 1-Ватанпарварлик, 2-Шижоат 3-"Халол" селекция ....\n30 янв 22:48:55\nБизда хеч кайси мурабий овотган маошини этмиди беркитшади. Сабаби улани овотган пули кивотган мехнатига яраша эмас. Одий халк тиним билмай ишлаб базорга рузгорини тебратади. Агар була овотган пули халк билиб коса туполон булишидан куркади бу хезалаклар. футболдаги система билан журналистлани системаси Бир хил. Бир бирини кутини ёпиб беркитиб юради.\n30 янв 18:03:09\nee futbolni yigishtirsin qisqasi umuman keremas essiz shuncha pul\n30 янв 16:30:46\nЭрматов сиз 1- навбатда шу халкни нон тузи, халк мехри, халк куллаб куввалаши сабабли шу даражага етгансиз. Нахотки Узбек футболи тизимини ислох килиш кийин. Президент Мирзиёевни каранг 3 йилда Узбекистонда канаканги узгаришлар, ислохотлар, шароитлар килиб ташлади. булдида энди шунча сабр токат. Фойдаланинг Президент берган имкониятлардан.\n30 янв 16:21:45\nHallollik yuq joyda na usish buladi na rivojlanish buladi na baraka buladi quyilar shu uzbek futbolini onasini emsin bular odam bumedi asabni saqlela\n30 янв 16:08:53\nҚисқаси биз каби солиқ тўловчиларни пулини анчасини олиб кетадиган бўлди друлович вич ва яна вич...\n30 янв 18:27:45\nbu babayandan battar ekanu muhbirlar nima savol bersayam biz yacshi oynadik afsus oxirgi ikki oyinda omad kemadi u kucli edi bu kucli edi qisqasi xeckim bergan savoliga javob ololmapdi xullas yana bittasi ustimizdan kulib pulimizi obketiapdi ...\nko'zdi kottaroq ochiylar g'urur bormi ozi kottalar erkak bo'ylar\n30 янв 16:53:27\nQani muxlislardan kechirim sõragan joyi, qani oyligini aytgani?\nShartnoma tuzishda, agar chempion yoki olimpiadaga yõllanma ololmasang bir tiyin ham olmaysan deb tuzish kk edi. Qisqasi bir tiyinga qimmat murabbiy ekan\n30 янв 16:05:55\nFutbolimizga keladigan mana shu Drulovichga o'xshagan 1 tiyinga qimmat murabbiylarga ham mazza-da. Oldiga qo'yilgan vazifani bajardi nima, bajarmadi nima bularga farqi yo'q, zato ustimizdan kulgandek qilib shartnomadagi otni kallasidek oylikni oladi-da ketadi. Biznikilar esa qolaveradi har doimgidek "og'zini ochib"....\nUFAdagilar! Bizga murabbiy olib keladigan bo'lsangizlar, futboli rivojlangan mamlakatlardan: Germaniyalik, Ispaniyalik foydasi tegadigan murabbiylardan olib kelinglar. Yig'ishtiringlar bunaqa vich, vich, vich.... latta trenerlaringni. Yoki o'zimizni murabbiylardan qo'yinglar. Nimaga kerak bunaqa latta trenerlar uchun behuda pul yo'qotib!\n30 янв 16:28:41\nAfsus orzuyimiz uwalmadi lekin narmalna soqqa qivoldik hammamiz L.Drulovich\n30 янв 22:05:51\nМан ушбу мавзудан ташкари,лекин шунга талукли масалани айтмокчиман.\nБизни футбол иктидорлилар хисобига барпо булмаган,аксинча таниш билишчилик еки пулдорлар хисобига ташкилланади.\nМана куз унгимиздаги яккол мисол А.Абдураимов кайси жамоада еки кайси жабхада нимани койиллатиб куйганки бутун бошли усмирлар термасини топшириб куйишган.\n83 дан 15 Олдинги фикрларни кўрсатиш


Афғонистонда коронавирус билан касалланишнинг илк ҳолати қайд этилди. Ҳиротда фавқулодда ҳолат эълон қилинди - Daryo\n14:07, 24.02.2020 30104\nАфғонистонда коронавирус инфекциясини юқтириш билан боғлиқ илк ҳолат қайд этилди. «РИА Новости»нинг ёзишича, бу ҳақда мамлакат соғлиқни сақлаш вазири Фирозуддин Фирузга таяниб 1TV News телеканали хабар берди.\nАфғонистон Соғлиқни сақлаш вазирининг сўзларига кўра, 23 февраль куни Ҳирот вилоятида коронавирус инфекцияси аломатлари борлиги тахмин қилинган учта бемор рўйхатга олинган, текширувлар уларнинг бирида вирусни юқтириб олганини тасдиқлаган.\nҚайд этилишича, соғлиқни сақлаш вазири Ҳиротда фавқулодда ҳолат эълон қилди.\nАввалроқ Tolo News телеканали Эроннинг Қум шаҳрида бўлиб қайтган уч афғонистонликда коронавирус юқтириб олганликда гумон қилинаётгани ҳақида хабар берган эди. Қум — Эрондаги коронавирус ўчоғи бўлиб турибди; Эронда 19 февралдан ҳозирга қадар коронавирусга чалинган 43 киши аниқланган, етти киши вафот этган.\nХитой Миллий соғлиқни сақлаш комиссияси маълумотига кўра, мамлакатда коронавируснинг умумий қурбонлари сони 2592 кишига етган. Эрон коронавирус қурбонлари сони бўйича Хитойдан сўнг иккинчи мамлакатга айланди. Арманистон Эронда коронавирус инфекцияси тарқала бошлагани муносабати билан ислом республикаси билан чегарасини ёпди ва ушбу мамлакат билан авиақатновларни икки ҳафтага тўхтатади.\n18:59, 31.03.2020 270963\n16:52, 05.04.2020 320563\n20:38, 04.04.2020 183691\n21:43 Бугун 1478\n21:35 Бугун 2031\n21:26 Бугун 3058\n21:14 Бугун 9135\n19:13, 04.06.2020 203828\n23:48, 05.06.2020 171889\n23:54, 04.06.2020 132201\n22:28, 05.06.2020 133601


5G-модем қанча туради? | Mobinfo.uz\n5G-модем қанча туради?\nХитойлик смартфон ишлаб чиқарувчилар 5G тармоғида ишловчи телефонлар нархларини $74га оширишни режалаштирмоқда. Бу уларга бизнес рентабеллигини сақлаб қолишга имкон беради. Маълум қилинишича, бешинчи авлод тармоқларида ишловчи модем $50, 5G-антенна $30 туради. Ўтрача 5G-смартфон харидорга 400 доллар атрофидага тушади.\n5G-смартфонлар мобиль қурилмалар бозоридаги коронавирус туфайли юзага келган таназзулдан тезроқ чиқишга ёрдам бериши кутилмоқда. 2020 йилнинг 2-ярмида 5G-смартфонларни ишлаб чиқариш янада кўпайиши мумкин. Бунга Qualcomm, MediaTek, Intel ва бошқа смартфон қисмлари ишлаб чиқарувчиларнинг янги ишланмалари ёрдам беради.\nЗапись опубликована 22.06.2020 автором admin в рубрике 5G-смартфоны, Новости с метками 5G-модем қанча туради?.\n← iPhone 12га Qualcommнинг энг юқори тезликда ишлай олувчи 5G модеми ўрнатилади Apple автомобил учун рақамли калитларни тақдим этди →


Жорж Клуни суриялик қутқарувчилар ҳақида фильм ишламоқда\n15:10 / 20.12.2016 6794\nАктёр ва режиссёрлар Жорж Клуни ҳамда Грант Хеслов суриялик қутқарувчилар ҳақидаги тўлиқ метражли фильм устида ишлашмоқда. Бу ҳақида Deadline нашри хабар берди.\nКлуни и Хеслов – Smokehouse Pictures студиясидаги ҳамкорлар. Улар Netflix'нинг "Оқ дубулғалар" ҳужжатли картинасига асосланган бадиий фильмни суратга олишга қарор қилишди. Фильм "Сурия фуқаролик мудофааси" номи билан машҳур кўнгилли-қутқарувчилар гуруҳи ҳақидадир.\n"Оқ дубулғалар" гуруҳига жабрланганларга ёрдам кўрсатувчи "қуролланмаган ва сиёсий бетараф кўнгиллилар" киради. Олинган маълумотларга кўра, Суриядаги уруш давомида кўнгиллилар 70 мингга яқин кишини қутқаришга муваффақ бўлишган ва 2,9 минг кишилик таркибидан 154 нафарини йўқотишган.\nШуни таъкидлаш жоизки, Клунининг турмуш ўртоғи, таниқли адвокат Амаль Клуни жорий йилнинг февраль ойида Германия канцлери Ангела Меркель билан учрашиб, Европадаги қочқинлар муаммосини муҳокама қилган.\nБМТ суриялик қочқинларга 5 млрд доллардан кўпроқ маблағ ажратади\nForbes йилнинг энг сердаромад актёрларини маълум қилди\nForbes дунёнинг энг кўп пул ишлаб топган юлдузлари рўйхатини эълон қилди


NUR-SULTAN. Kazinform – Қозоғистон Адлия вазирлиги Kazinform таҳририяти сўровига жавобан, республика референдумида қабул қилинган конституциявий ислоҳот тўғрисидаги қонуннинг ер ости бойликлари ва табиий бойликлар ҳақидаги моддасига изоҳ берди.\nЕвропалик экспертлар: Референдум янги Қозоғистонни яратиш йўлидаги муҳим қадамдир\nBRUSSELS. Кazinform - Европа Осиё тадқиқотлари институтида «Конституциявий ўзгаришлар – Қозоғистон ва Европа Иттифоқи муносабатларининг келажаги» мавзусида семинар бўлиб ўтди, деб хабар беради Kazinform мухбири.\nХитой ТИВ: Қозоғистоннинг миллий табиатига мос ривожланиш йўлидан боришини қўллаб-қувватлаймиз\nBEIJING. Kazinform – ХХР ТИВ матбуот котиби Чжао Лицзянь Пекинда бўлиб ўтган навбатдаги матбуот анжуманида Қозоғистон Конституциясига ўзгартиришлар киритиш бўйича референдумга изоҳ берди, дея хабар беради Kazinform Хитой ТИВга таяниб.\nДавлат раҳбари референдум якунлари бўйича Қозоғистон халқига мурожаат қилди\nNUR-SULTAN. Kazinform – Президент Қасим-Жомарт Тоқаев референдум якунлари бўйича Қозоғистон халқига мурожаат қилди, деб хабар беради Kazinform Ақорда расмий сайтига таяниб.\nРеферендум ижтимоий яхлитликнинг янги даражасини кўрсатди – ҚР Бош котиби\nNUR-SULTAN. Kazinform – Ҳокимият ва жамият мамлакатнинг келажакдаги ривожланиши ҳақида умумий тушунчага эга. Қозоғистон Давлат котиби Ерлан Қарин Telegram каналида Қозоғистон Конституциясига ўзгартиришлар киритиш бўйича республика референдумига ўз муносабатини билдирди, дея хабар беради Kazinform мухбири.\nКонституциявий ўзгаришлар 2-3 йилдан кейин натижа беради – тарихчи олим\nNUR-SULTAN. Kazinform – Конституциявий ўзгартиришлар асосида қабул қилинган қонунлар яқин 2-3 йил ичида илк самараларини беради. Бу ҳақда Давлат тарихи институти директори, тарих фанлари доктори Еркин Абил маълум қилди, дея хабар беради Kazinform мухбири.\nNUR-SULTAN. Kazinform – Қозоғистон Конституциясига киритилган ўзгартиришлар қозоқ халқининг фаровонлигини оширади. Бу ҳақда ТуркПА кузатувчилар делегацияси раҳбари Режеп Шекер маълум қилди, дея хабар беради Kazinform мухбири.\nФаол жамоатчилик назорати шаффоф ва адолатли референдум калитидир – халқаро кузатувчи\nNUR-SULTAN. Kazinform – Кеча бўлиб ўтган референдум натижаларига кўра, халқаро кузатувчилар ўз фикрларини билдирди. Россия Федерацияси сайлов комиссияси аъзоси, халқаро кузатувчи Павел Андреевнинг сўзларига кўра, референдум куни халқ яхши кайфиятда бўлган, деб хабар беради Kazinform мухбири.\nРеферендум сайлов қонунчилиги талабларига мувофиқ бўлди - ШҲТ\nNUR-SULTAN. Кazinform - ШҲТ Бош котиби Чжан Мин Қозоғистон Республикаси Конституциясига ўзгартиришлар киритиш бўйича референдум Қозоғистон сайлов қонунчилиги талабларига ва мамлакатнинг халқаро мажбуриятларига жавоб берганини маълум қилди, деб хабар беради Kazinform мухбири.\nХорижий давлатлардаги 65 та участкада овоз бериш 72,95 фоизни ташкил этди – ҚР ТИВ\nNUR-SULTAN. Kazinform - Қозоғистон Ташқи ишлар вазирлиги маълумотларига кўра, хорижий давлатлардаги 65 та сайлов участкасида овоз бериш 72,95 фоизни ташкил этди, деб хабар беради Kazinform.\nҚозоғистонликларнинг 79,4 фоизи Конституцияга ўзгартиришлар киритишни қўллаб-қувватлади - Exit-poll\nNUR-SULTAN. Кazinform - Exit-poll натижаларига кўра, қозоғистонликларнинг 79,4 фоизи Конституцияга ўзгартиришлар киритишни ёқлаб овоз берди. Бу ҳақда «Демократия институти» илмий-тадқиқот институти жамоат бирлашмаси директори Татяна Башарина маълум қилди, дея хабар беради Kazinform мухбири.\nҚозоғистонда референдумда овоз бериш якунланди\nNUR-SULTAN. Kazinform – Нур-Султан вақти билан 21:00да Қозоғистоннинг барча вилоятларидаги референдум участкаларида овоз бериш якунланди, дея хабар беради Kazinform мухбири.\nҚозоғистонлик ҳамкасбларимиздан кўп нарсани ўрганишимиз мумкин – Ўзбекистон МСК раиси\nNUR-SULTAN. Kazinform – Ўзбекистон Марказий сайлов комиссияси раиси Зайниддин Низомхўжаев Қозоғистонда бўлиб ўтган референдумга баҳо берди, деб хабар беради Kazinform мухбири.


«Сеними, шошмай тур!»нинг яна 26 та серияси суратга олинади\n«Сеними, шошмай тур!»нинг яна 26 та...\n15.11.2019 09:37 0 1430\n«Сеними, шошмай тур!» мультфильми янги сериялар билан экранларга қайтмоқда. Бу ҳақда «Союзмультфильм» киностудияси бошқаруви раиси Юлиана Слашева Санкт-Петербургда ўтган маданият форумида маълум қилди.\n«Сеними, шошмай тур!»нинг яна 26 та серияси суратга олинади.\nЯнги сериялар севимли мультфильмимизнинг 50 йиллигига бағишлаб чиқарилмоқда. Илк сериялар 2020 йилнинг ёзида томошабинлар эътиборига ҳавола этилади.


Сана буйича материаллар 26.10.2017 » Зарафшон Газетаси\n26 октябр 2017 17:06\nЎринсиз рашк Наср\n26 октябр 2017 17:03\nРаҳмат муаллим мана, беш йилдирки, тўшакка михланиб қолди. На дардлашадиган ҳамроҳи, на ҳолидан хабар оладиган яқини бор. Овунчоғи радио-телевизору газеталар. Ҳувиллаган ҳовлисида беозор қумриларнинг ку-кулаши ю шодон қушларнинг чуғур-чуғуридан бошқа сас йўқ.\nТабаррук сиймолар ҳаёти чизгилари Китоблар\n26 октябр 2017 17:00\nМаълумотларга кўра, Ўзбекистон китоб фондларида юз мингдан зиёд қўлёзма асарлар сақланмоқда. Уларнинг асосий қисми ЮНЕСКОнинг маданий мерос рўйхатига киритилган. Бундан ташқари, Ўрта асрлар Шарқ алломалари ва мутафаккирларининг қўлёзмалари кўплаб мамлакатлар кутубхоналарининг "олтин фонди"ни ташкил этмоқда. Кейинги пайтда олимларимиз юртимиздан етишиб чиққан кўплаб тасаввуф алломаларнинг илмий-маърифий меросини ўргандилар.\nЮрган – дарё Маданият\n26 октябр 2017 16:59\nҚирқ йил журналистика соҳасида меҳнат қилдим. Юртимизнинг турли жойларида бўлдим, турфа одамлар билан танишдим.\nХалқаро тоифадаги устоз ёш спортчиларга маҳорат дарслари ўтди Спорт\n26 октябр 2017 16:56\nЖомбой туманидаги болалар ва ўсмирлар спорт мактабида пенчак силат бўйича халқаро ўқув-семинар машғулотлари ўтказилди.\nСара уруғ мўл ҳосил гарови Иқтисодиёт\n26 октябр 2017 16:51\nТажрибали ғаллакорлар юқори ҳосилга эришиш учун ўз вақтида ерга уруғ қадаш ва уни қиш бошлангунча тўлиқ ундириб олиш лозимлигини яхши билишади.\nЭнди чорвангизнинг паспорти бўлади Жамият\n26 октябр 2017 16:48\n2018 йилдан бошлаб уй ҳайвонлари рўйхатга олиниб, ветеринария паспортлари берилар экан, деб эшитдим.\nПахтазорда завқли учрашувлар Жамият\n26 октябр 2017 16:44\nНарпай туманида 32 минг тонналик пахта хирмонини бунёд этиш ишлари қизғин давом этмоқда.\nОнкология: Назария ва амалиёт уйғун Жамият\n26 октябр 2017 16:40\nСамарқанд шаҳрида "Аҳолига сифатли онкологик ёрдам кўрсатишни такомиллаштириш истиқболлари" мавзуида ҳудудий илмий-амалий конференция бўлиб ўтди.\nБизнинг ҳам ҳиссамиз бор Иқтисодиёт\n26 октябр 2017 16:39\nЎзбекистон пахта ва тўқимачилик ярмаркаси тармоқ саноатининг экспорт салоҳиятини янада оширишга хизмат қилиши, шубҳасиз.\nВилоят ички ишлар бошқармасида 25 октябрь – Ички ишлар идоралари ходимлари кунига бағишланган тадбир бўлиб ўтди.\nТакрорий экин Долзарб\n26 октябр 2017 16:26\nЖорий йилда тойлоқлик деҳқонлар ғалладан бўшаган 5 минг 150 гектар майдонда такрорий экин парвариш қилмоқда.\nТадбиркор манфаатини ҳимоя қилиш механизми такомиллашмоқда Иқтисодиёт\n26 октябр 2017 15:00\nБу эса ўз самарасини бериб, тадбиркорларнинг ҳуқуқ ва манфаатлари ишончли ҳимоя қилинмоқда.\nНоқонуний киракашларга ким чора кўради? Жамият\nСамарқанд туманидаги Қўшмачит маҳалласи билан Самарқанд шаҳри ўртасидаги масофа катта эмас.\n"Обод уйим – обод юртим" Жамият\n26 октябр 2017 14:30\nСамарқанд шаҳрида шу шиор остида кўп қаватли уй-жойларни таъмирлаш ва ҳудудини ободонлаштириш бўйича кўрик-танлов ғолибларини тақдирлаш маросими бўлиб ўтди.


Мисрда беш киши полицияни ўлдиргани учун ўлим жазосига тортилди\n19:46 / 04.05.2015\nKun.uz: 4 май куни 2013 йилда Мисрдаги оммавий тартибсизликлар пайтида полициячиларни ўлдиришда иштирок этган 5 нафар киши ўлим жазосига тортилди. Ишни қайта кўриб чиққан Қоҳира суди уларни айбдор деб топиб, дорга осиш орқали ўлим жазосига ҳукм қилди.\n2013 йилда Мисрнинг собиқ президенти Муҳаммад Мурсий ҳукуматдан четлатилгандан кейин, Миср армияси ва исломчилар ўртасидаги тўқнашувлар пайтида Қоҳира яқинидаги Кердас шаҳрида полиция маҳкамасига ҳужум уюштирилган. Яхши қуролланган одамлар гуруҳи гранатомёт ва автоматлардан полициянинг 13 ходими, шу жумладан, полиция департаменти бошлиғини отиб ташлаган.\nБу иш бўйича ҳаммаси бўлиб 188 киши жавобгар деб топилган. 183 кишига нисбатан ўлим жазоси февралда чиқарилган, 5 нафар киши эса яшириниб юрган эди. Шу сабабли ишни қайта кўриш ҳақида қарор қабул қилинган эди.


hidoyat.uz – “Мовароуннаҳр” нашриётининг сайти - МУЛОЙИМЛИК МЎМИННИНГ ЗИЙНАТИДИР\nМУЛОЙИМЛИК МЎМИННИНГ ЗИЙНАТИДИР\nАбу Дардо (розияллоҳу анҳу) Пайғамбаримиз (соллаллоҳу алайҳи ва саллам)дан ривоят қилади: «Расулуллоҳ (соллаллоҳу алайҳи ва салам): “Ким мулойимликдан насибасини олса, яхшиликдан ҳам насиба олади. Ким мулойимликдаги насибасидан маҳрум бўлса, яхшиликдаги насибасидан ҳам маҳрум бўлади. Қиёмат кунида мезонда энг оғир келадиган нарса – хусни хулқдир. Аллоҳ таоло ахлоқсиз ва уятсизни ёмон кўради”, дедлар» (Имом Бухорий).\nШарҳ. Ҳалимлик, чиройли хулқ ҳар бир кишининг зийнатидир. Ҳадис матнидаги биз “мулойимлик” деб ўгирган “рифқ” сўзи муомалада, амалда, ўзаро муносабатларда қўполлик, дағалликдан йироқ бўлишни англатади.\nҲақиқатан юмшоқ муомалали киши барча ишларида яхши натижаларга эришади, Аллоҳ таоло унинг ишларига хайр ва барака беради. Қўполлик, дағаллик эса оилавий низоларга, ўзаро келишмовчиликка, жанжалларга сабаб бўлади.\nҲаётимизнинг ҳар бир жабҳасида: оилада, кўчада, ишда, бозорда ҳалимлик, юмшоқлик билан муомала қилсак, ўзаро ҳамжиҳатлик ортади, оилада тинчлик-тотувлик, рўзғорда барака бўлади. Барчанинг кайфияти чоғ бўлиб, ишлари бароридан келади.\nРасулуллоҳ (алайҳиссалом)нинг ўзлари ҳалимлик, юмшоқликда энг юксак намунадирлар. Бунга қуйидаги ҳадисни келтириш етарли далил бўлади: Пайғамбармиз (алайҳиссалом) масжидда саҳобийлар билан суҳбат қуриб ўтирганларида бир аъробий ўрнидан туриб, бурчакка бориб, пешоб қила бошлади. Бу ҳолдан саҳобийлар ғазабланиб, аъробийни жазолашга чоғландилар. Шунда Расулуллоҳ (соллаллоҳу алайҳи ва саллам): “Тўхтанглар, аъробийни менинг олдимга чақиринглар, пешоб қилган жойини бир идиш сув билан ювиб юборинглар, албатта сизлар осонлаштирувчи қилиб юборилдингизлар, қийинлаштирувчи қилиб эмас”, дедилар.\nБиз мусулмонлар дунёда ва охиратда ҳам мукаррам бўлишимиз учун гўзал хулқли бўлишимиз лозим. Пайғамбаримиз (алайҳиссалом): “Инсонларни жаннатга энг кўп киритадиган нарса тақво ва гўзал хулқдир”, деганлар (Термизий ва Ҳоким ривояти).\nҚуръони каримда бир неча оятларда мулойимликка, юмшоқ муомалага тарғиб қилинган. Оли Имрон сурасининг 159-оятида бундай дейилади:\n«Аллоҳнинг раҳмати сабабли (Сиз, эй Муҳаммад) уларга (саҳобаларга) мулойимлик қилдингиз. Агар дағал ва тошбағир бўлганингизда, албатта, (Улар) атрофингиздан тарқалиб кетган бўлур эдилар...»\nШу ўринда айтиш жоизки, алданиб, ёт оқимларга қўшилиб қолаётган ёшларимиз билиб қўйишлари лозимки, комил мусулмон бўлишга, у оқимларнинг асосий хусусияти бўлган дағаллик, қўполлик, шафқатсизлик билан эмас, балки юксак ахлоқи билан, гўзал хулқли Муҳаммад (соллаллоҳу алайҳи ва саллам)га муносиб уммат бўлиш, у зотнинг суннатларига амал қилиш билан эришилади.


Жанубий Корея шимолий қўшнисини ҳарбий провокация уюштиришга тайёрланаётганликда гумон қилмоқда\n11:12 / 30.06.2015\nЖанубий Корея мудофаа вазирлигининг қўлидаги маълумотларга қараганда, Шимолий Корея шу йилнинг октябрь ойида жиддий ҳарбий провокация ўтказишга тайёрланмоқда. Бу ҳақда бугун миллий мудофаа вазири Хан Мин Гу Сеулда очилган қуролли кучларнинг 150 нафар ҳарбий командири йиғилиши арафасида ўтказилган матбуот анжуманида гапирди.\nУнинг фикрига кўра, октябрь ойида Корея меҳнат партиясининг юбилейи нишонланиши муносабати билан Шимолий Корея раҳбарияти стратегик провокацияни амалга оширмоқчи. Жумладан, Хан Мин Гу Пхеньян қитъалараро баллистик ракетани ишга тушириши мумкинлигини эҳтимолдан узоқ тахмин эмас, дея баҳолади.\nҲарбийлар олдидаги чиқишида эса Хан Мин Гу Шимол ҳар қандай провокациясидан “қаттиқ пушаймон” бўлишини ишонч билан таъкидлади.


Айнан “Туронбанк” АТБнинг 2017 йилдаги кредитлаш фаолиятида ҳам асосий эътибор давлат аҳамиятига эга бўлган лойиҳаларни, хусусан ҳукумат дастурлари ижросини таъминлашга, ишлаб чиқаришни модернизация қилиш, техник ва технологик жиҳатдан янгилаш, айниқса кичик бизнес ва хусусий тадбиркорликни молиявий қўллаб-қувватлашга қаратилди.\n2017 йил давомида кичик бизнес ва хусусий тадбиркорликни қўллаб-қувватлаш мақсадларига 450 млрд. сўм кредит ажратилди ва ўтган йилга нисбатан 1,5 баробарга ўсиши таъминланди. Натижада кўплаб янги иш ўринлари яратилди.\nКредитлаш жараёнида микрокредитлар ажратишни кенгайтиришга алоҳида эътибор қаратилиши натижасида жами ажратилган кредитларнинг 68.4 млрд. сўми микрокредитлардан иборат бўлди. Бу 2016 йилга нисбатан 1,3 баробарга кўп демакдир.\nБугунги кунда ёшларимизни, жумладан касб-ҳунар коллежлари битирувчиларини иш билан таъминлашга молиявий кўмак бериш борасида банклар томонидан имтиёзли микрокредитлар ажратилиб келинмоқда.\nШунингдек, аёллар тадбиркорлигини молиявий қўллаб-қувватлашга ҳам алоҳида эътибор қаратилиб, аёллар тадбиркорлигини молиявий қўллаб-қувватлашга қарийб 62,0 млрд. сўм, хизмат кўрсатиш ва сервис соҳасини ривожлантириш учун 172,1 млрд. сўм кредит ажратилганлигини ҳам таъкидлаб ўтиш ўринли.\nНатижада, хизмат кўрсатиш ва сервис соҳасини ривожлантириш учун банк филиаллари томонидан ажратилган кредитлар қолдиғи 2016 йилга нисбатан\n1,3 баробарга ўсишига эришилди.\nБирсўзбиланайтганда, мамлакатимиздаасосий эътибор тадбиркорликни молиявий қўллаб-қувватлашва аҳолиниишбилантаъминлашга қаратилиб, бунда молия муассасаларининг ҳиссаси катта бўлмоқда.\nЖумладан, Туронбанкнинг Марказий амалиёт бошқармаси томонидан “ABUBAKIR FOODS” масъулияти чекланган жамиятига нон ва нон махсулотлари, ширинликлар ишлаб чиқаришни ташкил қилиш мақсадида бино-иншоотлар ва ускуналар сотиб олиш учун 1,4 млрд.сум ҳамда ун, шакар, туз ва бошқа махсулотлар сотиб олиш учун 400,0 млн.сум кредит маблағлари ажратилди. Натижада 50 та ишчи ўрни яратилиб, 15 турдан ортиқ нон ва нон маҳсулотлари ҳамда ширинликлар Тошкент шаҳри аҳолисининг дастурхонига тақдим этилиб келинмоқда.


Бир ойга блоклаб, ҳаммани китоб ва газета ўқишга ўтказиш керак — Наманган ҳокими TikTok блокланиши ҳақида | Qalampir.uz\nБир ойга блоклаб, ҳаммани китоб ва газета ўқишга ўтказиш керак — Наманган ҳокими TikTok блокланиши ҳақида\nЖамият\t04 Июль 16:46 6601\nАввалроқ Ўзбекистон ҳудудида TikTok ва бир қатор ижтимоий тармоқларга кириш чеклангани ҳақида хабар берилганди. Наманган вилояти ҳокими Шавкатжон Абдураззоқовнинг фикрича, уларни бир ойга блоклаб, ҳаммани китоб ва газета ўқишга ўтказиш керак.\nНаманган вилояти ҳокими ижтимоий тармоқларда тарқалган видеода айтишича, блокланган ижтимоий тармоқлардаги “бемаза хабарлар” одамларни “давление” қилмоқда.\n“Бир балоларни блоклади, деб шовқин қилишяпти. Аслида, уларни бир ойга блоклаб, ҳаммани китоб ва газета ўқишга ўтказиш керак. Бемаза хабарлар одамларни “давление” қиляпти. Ёшларни китоб билан, ота-онаси билан гаплашишга ўргатиш керак. Қайси ёш ота-онасининг олдига бориб, бир соат гаплашиб ўтира олади? Лекин, интернетда 2 соат, ярим кун, бир кунлаб қолиб кетади. Шунинг учун, ёшларимиз интернетда ўтиришдан кўра кўпроқ китоб ўқиши керак”, дейди ҳоким.\nЭслатиб ўтамиз, жорий йилнинг 2 июлидан Ўзбекистон ҳудудида Twitter, TikTok ва “ВКонтакте”га кириш чекланди. Аввалроқ Ўзбекистон юқоридаги компанияларга серверларини Ўзбекистонга кўчириш бўйича талабномалар юборганди.\nШундан сўнг, ушбу воқеа бошқа ижтимоий тармоқларда катта резонансга сабаб бўлди. Чекловларга депутатлар ҳам жим қараб тургани йўқ. Олий Мажлис Қонунчилик палатаси депутати Расул Кушербоев оммабоп ижтимоий тармоқларнинг блокланишига муносабат билдириб, “Шахсга доир маълумотлар тўғрисида”ги қонунни фойдасиз деб атади.\n26 Июль 12:13 53578\n26 Июль 13:01 45945\n26 Июль 13:03 45817\n27 Июль 16:53 41870\n26 Июль 08:24 31104


Бобур Абдухолиқов: «Мақсади бор жамоа фақат ғалабани ўйлайди»\nМана, ниҳоят, Суперлигага ҳам қайта старт берилди. 4-турдан ўрин олган «Насаф» - «Навбаҳор» ўйинига катта қизиқиш билан қаралганига шубҳа йўқ. Аслида Қарши клуби ҳужумчиси Бобур Абдухолиқов билан карантин туфайли юзага келган танаффус вақтида суҳбатлашмоқчи эдик. Аммо маълум сабабларга кўра, бу жараён «Насаф»нинг «Навбаҳор»га қарши ўйини арафасида амалга ошди.\n- «Насаф» ҳамда олимпия терма жамоамизнинг кетма-кет йиғинлари ва ўйинлари туфайли сизда ҳам оила даврасида хотиржам дам олиш имконияти бўлмаётган эди. Хўш, карантин даврида бу бўшлиқ ўрнини нечоғли тўлдирдингиз?\n- Ҳа, карантин баҳона оилавий муҳитни яққолроқ ҳис қилдим. Шунинг баробарида якка тартибда шуғулланишни ҳам ўрнига қўйдим. Хусусан, ўйинимда кузатиладиган камчиликларни бартараф этиш устида астойдил ишладим.\n- Узоқ танаффусдан кейин Суперлига ниҳоят, қайта йўлга тушмоқда. Ҳеч қачон футболдан бу қадар узоқлашмаган эдик...\n- Тўғри айтасиз, эндигина бошланган Суперлига қарийб уч ой муддатга узилиб қолди. Шукрки, аста-секин одатий ҳаёт маромига қайтяпмиз. Жумладан, жамоавий машғулотлар ва футбол ўйинларига рухсат берилгани қувонарли ҳол.\n- «Насаф» карантиндан кейинги дастлабки ўйинда «Навбаҳор»ни қабул қилади. Бу йил юқори натижаларни кўзлаётган икки жамоа тўқнашуви...\n- Ўз олдига юксак мақсадларни қўйган жамоа ҳар бир ўйинда ғалабага интилиши турган гап. Бунда қайси рақиб билан ўйнашнинг фарқи йўқ. Нафақат «Навбаҳор», балки бошқа жамоаларга қарши ўйинларга ҳам жиддий ёндашамиз, ягона мақсадни кўзлаб майдонга тушамиз.\n- Карантин қоидалари туфайли футбол ўйинларида кўп нарса ўзгариб кетди. Ўйинда гол урсангиз, уни қандай нишонлашни ўйлаб қўйдингизми?\n- Йўқ, ҳали бу ҳақда ўйлаганим йўқ. Аввало, учрашувларни бошлаб олайлик. Ўзи насиб қилиб, гол урсам, вазиятдан келиб чиқиб, қандайдир ҳаракатни амалга оширарман...\n- Шундай бўладики, қайсидир захира ўйинчиси ўз жамоасининг биргина муҳим голига муаллифлик қилади ва қолганларнинг ўнлаб голлари унутилади. Масалан, Германия термасининг жаҳон чемпионатида ғолиб чиқишига замин яратган Марио Гётце, португалларни Европа шоҳсупасига олиб чиққан Эдер ёки ўзимиздан Сидоровни олайлик... Хуллас, агар сизга мана шундай имконият берилса, бутун фаолиятингиз давомида урган голларингизни алмашармидингиз?\n- Албатта. Табиийки, ҳар бир ўйинда майдонга гол уриш, жамоамга фойда келтириш, ғалабага ҳисса қўшиш, мухлисларни қувонтириш мақсадида тушаман. Бордию, айтганингиздай, биргина муҳим гол билан катта ғалабани таъминлаш имконияти тақдим этилса, ўйлаб ўтирмай, барча голларимдан воз кечардим.\n- Футбол туфайли охирги марта қачон ва нима учун йиғлаганингизни эслай оласизми?\n- Бунга унча кўп бўлгани ҳам йўқ. Қишда ўтказилган Осиё чемпионатида Олимпиада лицензиясига эга чиқолмаганимизда, аламдан йиғладим. Зеро, миллионлаб мухлислар шу сафар Олимпиадага боришимизга ишонишганди, афсус...\n- Футболчининг омади келмадими, у танқидга йўлиқади. Лекин танқид ва танбеҳ ўртасида катта фарқ бор. Охирги марта кимдан қаттиқ танбеҳ эшитдингиз?


Исроил парламенти бош вазир Ариэл Шароннинг Ғазо Минтақаси ва Ғарбий Соҳилнинг баъзи ҳудудларидан яҳудий аҳоли пунктларини олиб чиқиш режасини реферндумга қўйишга қарши овоз бергани хабар қилинмоқда.\nШароннинг аҳоли пунктларини олиб чиқиш режаси ҳукумат ва парламент томонидан маъқулланган. Режага кўра, Ғазодаги яҳудийлар истиқомат қиладиган барча аҳоли пунктлари, Ғарбий Соҳилдан эса тўрттаси шу йил ёзда олиб чиқилиши кўзда тутилган. Лекин бу режага қарши чиқаётганлар референдум орқали уни бекор қилишга умид қилаётган эди. Парламент қарори эса бу умидларни пучга чиқарди.\nШунингдек, Шарон коалициясига кирадиган Лейбористар партияси мазкур масала реферндумга қўйиладиган тақдирда, ҳукумат таркибидан чиқишини маълум қилди.\nАйни пайтда Исроил расмийларининг баён қилишича, яҳудийларнинг Пурим байрами муносабати билан Ғарбий Соҳил ва Ғазо Минтақасида жорий этилган беш кунлик чегарани ёпиш чораси ниҳоясига етган.\nИсроил ҳарбийлари хавфсизлик сабабларига кўра, чегараларни тез-тез ёпиб туради.


French Open. Слоан Стивенс учинчи даврага чиқди / Olamsport.com\n30 май 07:19\nFrench Open. Слоан Стивенс учинчи даврага чиқди\nТеглар : ТеннисСтивенсХерцог\nФранция пойтахти Париж шаҳрида "Катта Дубулға" туркумига кирувчи "Ролан Гаррос" турнири давом этмоқда.\nСайёрамизнинг еттинчи ракеткаси Слоан Стивенс иккинчи даврада ҳам ғалаба нашидасини сурди. Америкалик теннис маликаси WTA рейтингида 75-поғонадан жой олиб турган испаниялик Сара Соррибес-Тормога қарши кортга чиқди.\nСлоан 1 соату 26 дақиқа давом этган баҳсда рақибасини 6/1, 7/6(3) ҳисобида таслим этди. Энди 26 ёшли Стивенс French Open турнирининг учинчи даврасида америкалик Женнифер Брэдидан устун келган словениялик Полона Херцогга қарши баҳс олиб боради.


«Ота-онамнинг юзига оёқ қўйгандим…» | Бир пиёла чой\n← АҚШда таносил инфекциялари эпидемияси бошланди\nМаст ҳолдаги отанинг қарғиши болага урадими? →\n«Ота-онамнинг юзига оёқ қўйгандим…»\tPosted on October 22, 2016\tby birpiyolachoy — Бир инсонга кўнгил қўйиб, эс-хушимдан айрилдим. Унинг гап сўзларига ишониб, ҳатто оқ кўйлак киймай турмуш қуришга, у билан қочиб кетишга ҳам рози бўлдим. Бунга ота-онам ҳам, қайнона-қайнотам ҳам қарши чиқишганди. Аммо кун келиб бизни кечиришади деган ҳаёлда никоҳдан ўтдик. Оиламиз пойдевори мустаҳкам эмас экан, кўп ўтмай нурай бошлади. Эримнинг ичиб келиб дўппослаши, хақоратларига чидолмай уч ойлик фарзандим билан ота уйимга қайтдим. Тиғсиз сўйгани эса унинг хиёнатлари бўлди. Ҳозир у фарзандини кўришни ҳам, билишни ҳам истамайди. Қайнона-қайнотам ҳам набираларининг ҳолидан хабар олишмайди. Болам ота меҳрини кўрсин, деб ҳар замонда дадасига қўнғироқ қилиб гаплаштираман. 3-4 марта кўргани келганида ўғлимнинг отасига меҳри тушган-да. Ўғлим яқинда уч ёшга тўлди. Туғилган кунида саҳарлаб туриб отасини кута бошлади. Чунки, охирги марта гаплаштирганимда дадаси шу куни келишни ваъда берганди. Кечгача дарвозага мўлтираб ўтирди болам бечора. Аммо у келмади… Шу бўйи отасини ёмон кўриб қолган, «Дадалар ёмон бўларкан» дейди ҳар замонда. Эримнинг бошқа аёлга уйланиб, фарзанд кўрганини онамга айтиб бераётганимда эшитиб қолган шекилли, «Дадам бошқа боласини яхши кўради» дейди баъзида. Ўша кундан буён отасининг исмини эшитгиси ҳам йўқ. У ҳақда гапирсам ўзини билмасликка олади. Фарзандимга қандай муносабатда бўлишни, нима деб таскин беришни билмаяпман. Нима қилсам болам ҳаётда аламзада бўлиб қолмайди?\nУмрия, 30 ёш, Бухоро вилояти\nҚайнонажон: — Ҳар икки томон ҳам ота-онани зор қақшатиб бахтга эришмоқни истагансиз. Йўқ, ҳеч қачон бу йўл билан муддаога етиб бўлмайди. Эндиги мақсад – болани тўғри тарбиялаш. Кичкинтойингизни ардоқланг, дилига озор берманг. Отаси борлигини билгани яхши. Бироқ унинг мурғак, беғубор тасаввурига «Отанг бошқа аёлга уйланган, уканг бор» каби сўзларингиз озор беради. Бошқа оилада яшаётган отасини «Туғилган кунингда келади» деб ишонтириш, куттириш, руҳиятини синдириш керак эмас эди. Ақлли аёллар болаларига эр-хотин ўртасидаги ҳар кандай гап-сўзларни билдиришмайди. Отасини ёмонлаб ўзини азиз, жабрдийда кўрсатишни истаган оналар хато қиладилар. Чунки бола ҳамма нарсани бугун бўлмаса, эртага тушуниб етади ва тарозига солади. Шунда сиздан кўнгли қолиши мумкин. Болага она қанчалик азиз ва керакли бўлса, ота ҳам шундай. Отасининг виждони уйғониб боласининг бошини силагани, кемтик кўнглини кўтаргани келиб қолса, яхши гапиринг, ҳозирги оиласидан совутманг. Дилингизни оналик бахти мунаввар қилсин.\nШаҳноза Халилова, руҳшунос: — Руҳшунос сифатида биринчи навбатда болани тинчлантиришни маслаҳат бераман. Унинг мурғак қалбида кучли агрессия тўпланган. Агар шу қувват ҳозир тўғри йўналтирилмас экан келгусида унинг ҳаёти издан чиқиб кетиши мумкин. Болангизга отасини ёмонланг демайман, шу билан бирга мақтаб йўқ нарсаларга, саробга ишонтириб қўйманг. Уларни ишонтириш жуда осон, аммо шу ишончни оқлаш мушкул. Кутгани содир бўлмаганида эса кичкинтойнинг аламзадалиги ошади. Болани собиқ эрингиз билан ўртангиздаги муносабатларга аралаштирманг, муносабатларни тиклашда ундан фойдаланишга ҳам уринманг.\nBo'lishamiz:TwitterFacebookGoogleLike this:Like Loading...\tThis entry was posted in Hayot ko'zgusi. Bookmark the permalink.\t← АҚШда таносил инфекциялари эпидемияси бошланди


Фильтрум / Фойдали материаллар / Қайт қилиш\nҚайт қилиш рефлекси\nБолалардаги қайт қилиш\nОғир ҳолатнинг белгилари\nҚайт қилишнинг оғирлашишлари\nҚайт қилишда «Фильтрум»ни ишлатиш\nҚайт қилиш профилактикаси\nОшқозон ичидаги моддаларнинг оғиз орқали ташлаб юборилишига олиб келадиган,ошқозон мушакларининг шиддатли қисқариши ёки қайт қилиш-бу рефлектор ҳимоя жараёнидир.У организмни йиғилиб кетган токсик моддалардан тозалаш учун керак.Лекин токсинларни чиқариб ташлаш билан боғлиқ бўлмаган,патологик қайт қилиш ҳам учраб туради.\nҚайт қилиш овқат билан зарарли модда истеъмол қилганда,бир марта бўлиши мумкин. Қайталаниш аломатлари кўп ҳолларда, турли хил ҳамроҳ касалликлар билан боғлиқ бўлади. Кўп қайт қилиш сувсизланиш ва организм учун керакли тузларни йўқолишига олиб келиши мумкин, бу эса ҳаёт учун хавфлидир.\nҚайти қилиш маркази бош мияда жойлашган.У нерв йўллари орқали ички аъзолардан (ҳалқум, ҳазм қилиш аъзолари,юрак-қон томир тизими,ўт чиқариш йўллари) сигналлар олади.Унинг соҳаларидан бири,қон таркибидаги кимёвий моддаларга жавоб беради.Қайт қилишга бошқа нерв марказларининг таъсирланиши ҳам сабаб бўлиши мумкин,масалан,ёқимсиз ҳид.\nҚайт қилиш маркази бу сигналларни тахлил қилади ва қайт қилиш жараёнида иштирок этадиган,қорин деворлари мушакларига,ошқозон ва бошқаларга, импульс юборади.Бу импулсларнинг тарқалишида модда- нейротрансмиттерларнинг ўрни муҳимдир.\nБу дофамин, серотнин, гистамин, эндоген опиатлар ва бошқалар. Кўп замонавий қайт қилишга қарши дорилар айнан шу медиаторлар ва уларнинг рецепторларига таъсир қилади.\nҚайт қилиш ўзича ҳеч қандай касаллик эмас,фақатгина турли хил патологияларнинг аломатларидан бири бўлиб хизмат қилади:\nинфекциялар: вирус ва бактериялар (стафилококклар,сальмонеллалар ва бошқалар) одамнинг қонига,қайт қилиш марказини фаоллаштирувчи токсинларни ажратиб чиқаради;\nдориларнинг ножўя таъсири (дигоксин, эуфилин, цитостатиклар);\nўткир гастрит (ошқозон шиллиқ пардаларининг яллиғланиши);\nКрон касаллиги, ўсимта, ярали касалликда овқатнинг ошқозондан 12-бармоқли ичакка меъёрий ўтишининг бузилиши;\nингичка ичакнинг чурра тушиши, ичаклар буралиб қолиши, бир бирнинг оралиғига кириб қолганда,беркилиб қолиши;\nсалбий психоген таъсир, кучли сиқилиш;\nнерв тизимининг касалликлари (Меньер касаллиги,менингит,энцефалит,мия ўсимтаси,мия-бош шикастланиши, бошсуяк ички босимининг кўтарилиши, вестибуляр аъзонинг шикастланиши;\nгормонал ва психологик бузилишлар натижасидаги ҳомиладорлик,кам ҳолларда жигар ёғ моддалар алмашинувиниг ўткир бузилиши ривожланганда;\nэндокрин касалликлар (Аддисон касаллиги,қалқонсимон без фаолиятининг зўрайиши,перефирик нейропатияли қандли диабет);\nмиокард, ўт пуфаги, қорин пардаси, ошқозоности бези рецепторлари таъсирланганда(панкреатит,холецистит, ўт суюқлиги туриб қолиши, кўричак, буйрак санчиқлари) пайдо бўладиган висцерал оғриқ;\nнурланиш касаллиги ёки нур билан даволаш курслари;\nқайт қилишнинг кам учрайдиган сабаблари-юрак хуружи, пневмония,кучли қуруқ йўтал,септик ҳолат,булемия, саратондаги кимёвий даволаш.\nБир хил вақтда қайт қилишни,гўдакларда кўп учрайдиган кекириш билан адаштириб юбориш мумкин.Кекириш,овқатлангандан кейин дарҳол содир бўлади,бунда ажраладиган суюқлик миқдори эса кўп эмас, кекириш учун «фавворали» хусусият одатий эмас.\nҲаётнинг 2-3 ойидаги кучли оқимли қайт қилиш,қорин бўйни-ошқозон 12-бармоқли ичакка ўтадиган жойи торайишининг белгиси бўлиши мумкин. Бундай ҳолатни даволаш фақат жарроҳлик йўли билан амалга оширилади.\nАгар қайт қилиш оғриқ билан боғлиқ бўлса,бола доимий йиғласа,ахлати таркибида қон белгилари бўлса,бу ичаклар бир-бирининг оралиғига кириб қолганини намоён қилиши мумкин.Бундай касаллик жарроҳ билан маслаҳатлашишни талаб қилади.\nАгарда болада бир вақтда қайт қилиш ва ич кетиши содир бўлса,бу вирусли инфекциянинг аломатидир.Бундай ҳолат бир кундан ортиқ давом этса,болада сувсизланиш ривожланиши мумкин.У оғиз шиллиқ қаватининг қуруқлиги, қўлтиғости ва човда терлашнинг йўқлиги, кўзлар киртайиши, кучсиз йиғи,паст мушак тонуси билан бирга келади.Бундай аломатлар пайдо бўлганда, зудлик билан шифокорга мурожаат қилиш зарур.\nКўп ҳолларда қайт қилишдан олдин,кўнгил айниши кузатилади.Бу ҳолат ҳам,айан ўша нерв марказининг камроқ даражада таъсирланиши билан боғлиқ деб ҳисобланади.\nҚайт қилиш қистаганда,кўкрак пардаси, қорин ва кўкрак девори мушаклари қисқаради.Кейин қизилўнгачнинг айланма мушаклари бўшашади,ва овқат босим остида тезлик билан оғиздан чиқиб кетади.Бу ҳолатда ҳеч нарса одамга боғлиқ эмас.\nБир вақтда қуйидаги аломатлар ривожланиши мумкин:\nкўп сўлак ажралиб чиқиши;\nтана ҳарорати кўтарилиши;\nич келишига қистов.\nҚайталанган қайт қилишда,ички аъзо функциялари ва моддалар алмашинувининг чуқур бузилиши юзага келади:\nошқозон нордон суюқлигидан мунтазам таъсирланиш натижасида,тиш эмалининг ингичкалашиб кетиши;\nқайт қилиш пайтида кўкрак бўшлиғида босимнинг тез кўтарилиши натижасида,юз ва бўйин терисининг қизариши ва тананинг тепа қисмидан вена қон оқимининг бузилиши;\nвазн камайиши, мушаклар кичиклашиши, қуруқ тери, сочлар синиқлиги ва озуқа маҳсулотлари етишмочилигининг бошқа белгилари;\nичкиҳужайрадаги суюқликнинг йўқолиши билан сувсизланиш;\nқон таркибида натрий ва калий миқдорининг камайиши,қондаги ишқорли таъсирланишнинг кўпайиши;\nқон кетиши билан оғирлашиши мумкин бўлган,ошқозон ва қизилўнгачнинг шикастланиши,масалан,Меллори-Вейс синдроми.\nҚайт қилиш-анча кўп учрайди,ва ҳар доим ҳам дарҳол даволашни талаб қилмайди. Аммо шундай ҳолатлар бўладики,дарҳол шифокорга мурожаат қилиш керак:\nаломатлар 1 кундан ортиқ давом этиши;\nозиқ-овқатдан заҳарланишдан шубҳаланиш;\nкучли бош оғриғи ва/ёки бўйин эгилишидаги қийинчиликлар билан келадиган қайт қилиш;\nқориндаги кучли оғриқ билан кузатиладиган қайт қилиш;\nқайт қилиш одам ҳолатини енгиллаштирмайди.\nТиббий ёрдам олиш учун дарҳол мурожаат қилиш керак бўлган яна бир ҳолат- қусуқ таркибида қон бўлиши, бу ҳолатда:\nкўп миқдорда оч қон ажралиб чиқиши мумкин;\nбемор тўқроқ тусдаги қон қуйқаларини туфлайди;\nбемор кофе қуйқасига ўхшаган,модда ажратиб чиқаради.\nҚон билан қайт қилиш,одатда ошқозон яраси касаллиги ва қизилўнгачнинг кенгайган томирларининг узилиши ҳолатларида учрайди.Шунингдек,ошқозон саратон ўсимтасининг парчаланишида ҳам учрайди. Бундай ҳолат кўпинча,бош айланиши ва ҳолсизликни келтириб чиқаради ва дарҳол шифохонага жойлаштиришни талаб қилади.\nҚайт қилиш билан боғлиқ бўлган, энг кўп учрайдиган оғирлашиш-сувсизланишдир. У қуйидаги белгилар билан намоён бўлади:\nмушак ҳолсизлиги,тортишувчи титрашлар бўлиши мумкин;\nсийдикнинг тўқлашиши,миқдорининг камайиши;\nБу оғирланиш,айниқса болалар учун хавфли, чунки уларнинг организмида суюқлик камроқ бўлади.Болада қайт қилиш ва сувсизланиш аломатлари пайдо бўлганда, зудлик билан шифокорга мурожаат қилиш керак.\nҚайталанувчи қайт қилишнинг энг асосий оғирланишларидан бири-озуқавий моддаларнинг етишмовчилигидир. Бу ҳолатда беморлар ҳолсизлик, вазн камайиши, нафас қисиши ва тез толиқишдан шикоят қиладилар.\nҚайт қилишни йўқотиш учун,унга сабаб бўлган касалликни даволаш,ҳамда организмдаги туз ва суюқликларнинг етишмовчилигини йўқотиш керак. Бу мақсадда,дорихонадан,махсус тузли эритмаларни сотиб олиш мумкин.Оғир ҳолатларда суюқлик ва тузларни вена орқали киритиш тайинланади.Қайт қилишда антиэметиклар (қайт қилишга қарши) гуруҳига кирувчи дори воситалари қабул қилинади.\nҲазм қилиш аъзолари юкламасини пасайтириш учун, шифокор кўрсатмасига кўра, фермент воситалар, масалан, Микразим қабул қилиш мумкин.\nҚайт қилиш пайтида, вақтинча оғир, қаттиқ, ёғли, ўткир таъмли ва бошқа таъсирлантирувчи маҳсулотларни истеъмол қилмаган маъқул. Бошидаги икки кун ичида сут маҳсулотларини истеъмол қилмаслик мақсадга мувофиқдир.\nОдамда қайт қилиш бошланганда, қуйидаги чораларни кўриш керак:\nбеморнининг боши ва кўкрак қафаси сал кўтарилган ҳолатда ёнбошига ётқизиш, тўшак ёнида тоза тоғора ёки челак қўйиш;\nагар бемор хушсиз бўлса,бошини тепага қаратмаслигини назорат қилиш керак, чунки қусуқ моддалар нафас йўлига тушиши мумкин, беморни бир ўзини қолдирмаслик;\nқайт қилгандан кейин,беморга оғзини чайиш учун бир чой қошиқ озуқавий сода эритилган,бир стакан илиқ сув берилади;\nкейин беморнинг юзи ва лаблари тоза сочиқ билан қуритилади;\nқусуқ моддалар орасида қон пайдо бўлганда,кўкрак суягининг пастки қисми ва қиличсимон ўсик соҳасига совуқ компресс қўйиш керак, ёки ютиш учун майда муз бўлакларини бериш керак;\nагар қайт қилиш тўхтамаса,зудлик билан шифокорни чақириш.\nҚайт қилишда «Фильтрум» ни ишлатиш\n«Фильтрум» препарати ошқозон ва ичакда жойлашган токсинларни,ўз юзасида чўкишига (адсорбация)имкон беради.Шунинг учун,у тиббиётда эндоген ва экзоген интоксикация,натижасида юзага келган қайт қилишни даволашда ва профилактика учун қўлланилади.\n«Фильтрум» қуйидаги сабаблардан юзага келган қайт қилишда ёрдам беради:\nозиқ-овқат ёки алкогольдан заҳарланиш;\nўткир инфекцион касалликлар;\nяқинда қабул қилинган дорининг ножўя таъсирлари;\nметаболитик бузилишлар, масалан, уремия (буйрак етишмовчилиги).\n«Фильтрум» ни дозасини қўлланмага қараб камайтириб,болаларга ҳам бериш мумкин,ҳамда ҳомиладор аёлларга,шу жумладан,токсикоз сабабли қайт қилишда ҳам бериш мумкин.\nБу аломатнинг пайдо бўлиш эҳтимолини камайтириш учун, касалликнинг сабабига таъсир қилиш керак.\nБундан ташқари, қайт қилиш қуйидагилар томонидан қўзғатилиши мумкин:\nалкогольни ҳаддан ортиқ истеъмол қилиш;\nовқатдан кейин жисмоний юклама;\nкучли ҳиссиётли сиқилиш;\nўта иссиқ,аччиқ ёки ўткир таъмли овқатни истеъмол қилиш;\nСоғлом турмуш тарзига одатланиш,қайт қилиш пайдо бўлиш эҳтимолини камайтиради. Интоксикация сабабчиси бўлган,бактериялар ва вирусли инфекциялардан сақланиш учун,шахсий гигиена қоидаларига амал қилиш, овқатланишдан олдин қўлларни ювиш, янги маҳсулотларни истеъмол қилиш керак.


Франция ташқи ишлар вазири Диминик де Вильпен бугун Қобулга ташриф буюрди.\n06 март 2021, Тошкент вақти: 23:10\nТашриф давомида Вильпен Афғонистон ўтиш даври ҳукумати раҳбари Ҳомид Карзай, ва бошқа афғон расмийлари билан, шунингдек, мамлакат собиқ қироли Муҳаммад Зоҳир Шох билан учрашади. Сўзлашувлар давомида Афғонистон ҳавфсизлигини таъминлаш ва иқтисодиётини қайта тиклаш масалалари кўриб чиқилиши кўзда тутилмоқда. Қобулга кела туриб, Франция ташқи ишлар вазири Тожикистон пойтахти Душнабеда тўхтаб ўтди. Тожикистон президенти Эмомали Раҳмонов билан бўлиб ўтган музокаралар давомида асосан террорчиликка қарши кураш ва бу борада икки давлат ўртасидаги ҳамкорлик масалалари кўриб чиқилди. Ҳозирга қадар юз нафар француз харбий ҳаво кучлари отряди Тожикистонга жойлаштирилган.


Россия 2021 йил учун хорижий ишчиларнинг рухсат этилган миқдорини белгилади\n11:41 17.11.2020 (Янгиланган 11:45 17.11.2020)\nЯнги йилда Россиядаги меҳнат муҳожирлари қурилиш соҳаси анча қулайроқ бўлади ва ер усти транспорти йўналишига ишга жойлашиш анча қийин кечади.\nТОШКЕНТ, 17 ноя — Sputnik. Россия бош вазири Михаил Мишустин 2021 йилда хорижий ишчиларнинг рухсат этилган улушини тасдиқловчи фармонни имзолади.\nТОШКЕНТ, 30 ноя — Sputnik. Коронавирус билан боғлиқ чекловлар таъсир кўрсатмаган қурилиш, чакана савдо, озиқ-овқат саноати ва бошқа соҳаларда мигрантлар етишмаслиги кучли сезилмоқда. Бу ҳақда тадбиркорлар ҳуқуқини ҳимоя қилиш бўйича Россия президенти ҳузуридаги вакилнинг маслаҳатчиси Антон Свириденко маълум қилди.\nМигрантлар камайиши Петербургдаги бизнесга қандай таъсир қилди\n“Кучли чекловлар бўлган ёки сақланиб қолинаётган ёки талаб тушиб кетган жойларда бу йил ҳам мигрантлар меҳнати талаб қилинмаяпти. Аммо ишлаб чиқариш ҳажми тушиб кетмаган қурилиш, чакана савдо, озиқ-овқат саноати ва бошқа соҳаларда мигрантлар етишмаслиги ўта кучли сезилмоқда, чунки фуқароларимизни муайян бир ўринларни эгаллашга мажбурлашнинг имкони йўқ”, - деди Свириденко. Унинг сўзларидан РИА Новости иқтибос келтирган.\nУ, кичик ва ўрта бизнес маълумотларига кўра, ишсизлик ўсиши ва ходимлар сони қисқартирилишига қарамай Россия фуқаролари барибир мигрантлар ўрнини эгаллашга рози бўлишмаганини таъкидлади.\nМосквада дворниклар маошларини ошириш масаласи кўтарилди\nСвириденко мигрантлар меҳнати бир вақтнинг ўзида бутун дунё иқтисодиёти учун ҳам рағбатлантирувчи омил, ҳам муаммо эканини қайд эди.\n“Бир томондан, арзонроқ ишчи кучидан фойдаланиш бизнесни рағбатлантиради, бошқа томондан эса мамлакатнинг ўзининг фуқаролари бандлиги имкониятини чеклайди”, - дея тушунтирди у.\nқурилиш, коронавирус пандемияси, Россия, мигрантлар\nРоссия Мусулмонлар кенгаши мигрантлар учун портални ишга туширади\nТверь вилоятида мигрантлар учун патент нархи оширилади\nРоссияда чет элликлар ҳужжатлари муддати 2021 йилнинг ёзигача узайтирилиши мумкин\nМаълум бўлишича, Россияда мигрантлар ҳужжатларини, ҳатто уларнинг муддатлари ўтган бўлса ҳам, яна ярим йилга узайтиришлари мумкин\nТОШКЕНТ, 27 ноя — Sputnik. Россияда чет эллик фуқароларнинг ҳужжатлари муддатини келгуси йилнинг ёз ойигача узайтиришлари мумкин, деб хабар қилмоқда "Парламентская газета" нашри.\nБу ҳақда Федерация кенгашида мигрантларнинг ижтимоий-маданий адаптацияси масалаларига бағишланган йиғилиш вақтида РФ ИИВ миграция масалалари бўйича бош бошқармаси раҳбари ўринбосари Кирилл Адзинов маълум қилди.\nМаълум бўлишича, ҳозирда ҳужжат муддатини узайтириш устида иш кетмоқда.\n"Биз президент администрацияси билан унинг кейинги узайтирилиши устида иш олиб бормоқдамиз. Кутилишича, ҳужжат келгуси йилнинг ёз ойларигача узайтирилиши мумкин", - дея аниқлик киритди Адзинов.\nЭслатиб ўтамиз, чет эллик фуқароларнинг ҳужжатлари муддатини узайтириш қарори коронавирус пандемияси ва 18 апрел куни мамлакатлар ўртасида чегаралар ёпилиши муносабати билан эълон қилинган эди.\nЎша вақтдан буён ҳужжат икки маротаба узайтирилди. Аввалига 15 сентябр, сўнгра 15 декабрга қадар.\nТаъкидлаш жоизки, қабул қилинган ҳужжатга кўра, мигрантлар Россияда уларга мамлакатда яшаш ҳуқуқини берувчи ҳужжатлари муддати ўтиб кетган тақдирда ҳам қолишлари мумкин.\nРегистрациялар, патентлар, яшаш ҳуқуқини берувчи ҳужжат (вид на жительство) ва бошқа ҳужжатлар муддати ўтган ҳисобланмайди, уларни бекор қилишмайди, шунингдек, бу асосда чет элликлар РФдан депортация ҳам қилинмайди.\n15:17 01.12.2020 (Янгиланган 15:23 01.12.2020)\n“ММА айни вақтда дунёда жуда оммалашмоқда, ўзбек жангчилари пайдо бўлмоқда, улар жуда яхши ҳаракат қилишмоқда. Менимча, бу фақат бошланиши, келажакда мамлакатингиздан кўплаб вакиллар етишиб чиқади. Сизларда кураш, дзюдо, бокс – дунёда энг яхши бокчилар, жуда ривожланган, буларнинг барчаси ММАни ташкил қилади.


Тожикистон: Болалар билимни сотиб олишмоқда – mulkdor.com\nNovember 7 2017, 06:11 ЖамиятИлм-фанИқтисодМақолаларМинтақа\nТожикистонда давлат Конституциясига зид равишда ва фуқароларнинг конститицион ҳуқуқлари оёқ ости қилиниб, ўрта умумтаълим муассасалари ўқувчилари билимни сотиб олишга мажбур бўлишмоқда…\nТожикистонлик ўқувчиларига давлат қарамоғидаги ўрта мактабда ўқиш хусусий мактаблардаги каби пулли бўлмаса ҳам йил давомида ҳар ойи мактаб таъмири учун деб маълум миқдорда мунтазам пул йиғилади ва ундан ташқари бугунги кунда ўқувчилар мактаб дарсликларини ижарага олиб ўқишга мажбур бўлмоқдалар.\nТожикистон маориф ва илм вазирлиги тарқатган маълумотларга кўра, мамлакат ўрта умумтаълим муассасаларининг дарсликлар ижара пулидан қарзи 27 миллион сомоний ($3.1 млн)га етган.\nШу кунларда Вазирлик қўл остида бўлган ўрта мактабларга қарзларини ўз вақтида тўлаш мажбуриятни юклаган.\nХатлон вилоятининг ўзида ўрта умумтаълим муассасаларининг қарзи 7 миллион 380 минг сомоний (850 минг АҚШ доллари)ни ташкил қилмоқда. Шаҳар ва туман маориф бўлими мудирлари, мактаб директорлари ва синф раҳбарлари уйма-уй юриб ўқувчиларнинг ота-оналаридан пул ундиришмоқда.\nРашт туманида эса аҳвол янаям оғиррроқ. Маориф бўлими масъуллари ўқувчи ва ота-оналардан пул ундиролмагач, ишбилармонлик йўлига ўтишган. Ўқувчилар ва ота-оналарни пулли ёлланма иш – наъматак ва ёнғоқ меваларини йиғиштиришга жалб қилишган. Шунингдек, ўқувчилар металлолом ва макулатура йиғиб топшириш йўли билан ҳам қарзларини узишга киришишган.\nХатлон области маъмурий маркази Қўрғонтепа шаҳридаги босмахона ходими Давлатмурод Эшмуродовнинг таъкидлашича, мактабларнинг вазирликдан қарзлари охирги 10-15 йилда тўпланиб қолган. Айни пайтда дарслик китобларни қайта чоп қилиш зарурати туғилганлиги сабабли Вазирлик қарзларни қисқа муддатда йиғиб олишга қаттиқ киришган.\nМаълумки, Тожикистон маориф ва илм вазирлиги янги чопдан чиққан китобларни ўрта мактабларга уч йил муддатга ижарага беради. Вазирликнинг берган шарҳида айтилишича, мактаблар дарсликларнинг қийматидан келиб чиқиб биринчи йилда 34 фоиз, иккинчи ва учинчи йили 33 фоиздан тўлайди. «Уч йилдан сўнг дарслик мактаб мулкига ўтади. Мактабларнинг раҳбарияти ижарага бериладиган дарсликларнинг нархини уч йилдан сўнг 50 фоизга кўтариши мумкин. Бу пуллар кутубхоналар, ўқитувчиларнинг маошлари оширилиши ёки кам таъминланган оилаларнинг фарзандларини китоб билан таъминлашга сарфланади», – дейди вазирлик ходимлари.\nКўриб турганингиздек, вазирлик ходимлари келган пулни қандай ишлатиш ҳақида яхши ўйлаб кўришган, аммо ўқувчи бу пулни беришга қодирми ё йўқлигини ўйлаб кўрмаган кўринишади. Бошқа тарафдан олиб қараганда, мамлакат Конституциясининг 40 моддасига мувофиқ ҳар бир фуқаро билим олиш ҳуқуқига эга. Шунингдек, давлат 9 синфгача мажбурий таълимни бепул беришга кафолат берган, аммо бугун ўқувчилардан мактаб таъмири учун, китоблар учун дея ҳар ой мунтазам пул йиғилишини айтади, ота-оналар.\nТўғри, жорий йилда Душанбе шаҳар ҳокими Рустам Эмомали ўрта мактабларда ўқувчилардан таъмир учун пул йиғмасликни тайинлади ва мактаб бинолари давлат ҳисобидан таҳмир этилишини тайинлади.\nСуғд области раиси Абдураҳмон Қодиров ҳам Душанбе ҳокимининг ташаббусини қўллаб-қувватлар Суғд вилоятида шаҳар ва туманларида ҳам келгуси йилдан таъмир учун ўқувчилардан пул йиғилмаслигини таъкидлади.\nАммо ўқувчиларни бепул дарсликлар билан таъминлаш масаласида ҳеч ким ҳеч нима деганича йўқ ва ҳар бир мактаб остонасига қадам қўйган ўқувчи дарсликларни ижарага олиб ўқишга мажбур бўлишмоқда.\nАммо ижара пулини ҳар бир ота-она, айниқса кўп фарзандли оилалар ўз вақтида беришга имкон тополмаётганлиги сабабли қарзлар тўпланиб қолмоқда.\nМуаллиф: Саидмурод Хўжамуродов, Тожикистон.\nЎзбекистонда уч ойда 26,7 млрд сўмлик норуда ...\nЖорий йилнинг сентябрь—ноябрь ойларида ўтказилган ўрганишларда 186 та субъект томонидан тегишли лицензия олмасдан 26,7 миллиард сўмлик норуда фойдали қазилмалар ноқонуний ...\nЖамиятDecember 27 2018, 05:12\nПокистонда ёнғин оқибатида 500 дан ортиқ мотоцикл ...\nПокистоннинг Карачи шаҳридаги автотураргоҳда содир бўлган ёнғин оқибатида 500 дан ортиқ мотоцикл, еттита енгил автомобил ва бир автобус ёниб кетди. Миллий ОАВ хабарига кўра, ...\nЖамиятJune 13 2022, 10:06\nКобулда аёллар қизларнинг мактабга боришини талаб ...\nКобулда 20 га яқин аёлдан иборат гуруҳ мактабларни қизлар учун очишни талаб қилиб, намойишга чиқди. Ўтган йилнинг август ойида Афғонистонда Толибон ҳокимият тепасига келиши ...\nАфғонистонMay 26 2022, 04:05


Савобга ундаган воқеа (Ҳикоя) — manzur.uz\nСавобга ундаган воқеа (Ҳикоя)\nСиз навбатсиз кириш учун мендан эмас, мана шу кутаётган одамлардан руҳсат олинг. Ана қаранг, ёш болалилар, ҳомиладорлар, сизга ўхшаб невара етаклаб келган кекса онахонлар ҳам бор…\nmanzur.uz / 29.09.2019 143\nБолалар асаб касалликлари шифокорига навбат кўп, узун диқққинафас коридорнинг ярми тўлган, анчагина танилиб қолган мутахасисга бемор кичкинтойларини кўрсатиш илинжидаги ота-оналар садага қўнган чумчуқлардай чуғурлашарди:\n— Охири ким?\n— Вой-вў, сиздан олдин ўттизтача одам бор шекилли?\n-Кўпроқ денг, ўргилай, — гапга қўшилди, кўк рўмоли елкасига тушиб сочлари тўзғиб қолган жувон. У озғин қўллари билан боласи эмаётган кўкрагини яширар экан, бир кўзи билан ўтиргани ўриндиқ қидирарди.\n— Касал кўп келишини билишади, ҳамма болалик. Шароит яратиб қўйишса бўларди…\n— Гапирманг… Кеча неварамни келиним олиб келганди. Бояқиш кечга яқин ўзи касалхонага тушиб қолди. Хомиладорда. Анави икки келин ҳам оғирбўй экан, ҳеч бўлмаса яна беш-ўнтача стул қўйишса давлатлари камайиб қолармикан.\n— Вой, бу ҳамма жойдаги ахволку…\n-Йўқ. ҳамма жойда эмас- деди, қўлидаги сут идишни боласининг оғзига тутаётган жувон, — аксарият поликлиникаларда денг. Тунов куни каттамни эндокринолокка олиб боргандим. Ўттизтача ўриндиқ қўйишибди. Хусусийларда ундан ҳам яхши…\n— Тезроқ навбатимиз келсинда…\n— Илоҳим. Одамни қаранг. Болами памперси ҳам тўлиб кетди.\n— Водийдан сахар тўртда келганмиз. Бирор нарсаям еб олмабман. Сутим йўқ шекилли, эмса ҳам йиғлаяпти. Жижиси борлар навбатсиз киради дейишса хурсанд бўлибман. Батга келганларнинг ярмидан кўпида чақалоқку. Қолаверса ҳамманинг боласи ҳам касал…\n— Воҳидова…Воҳидова Шахло.\nХозиргина нолиб турган жувон » Биз» дея овоз бериб, шифокор хузурига кириб кетган чоғ, эшик ёпаётган ҳамширанинг рўпарасида олти ёшлар чамасидаги қизалоқни етаклаган барваста эркак пайдо бўлди.\n— Раъно Муродовна қабул қиляптими?\n— Ха, сиз кимсиз? Регистратурадан тартиб рақами ёзилган қоғозча олган бўлсангиз қайд варақангиз билан беринг. Ўзим чақираман.\n— Эээ синглим. Қанақа тартиб рақами? Вазирликдан Олимжон Ҳакимович юборган одам келибди денг, бўлди.\n-Қанақа вазирлик, уятингиз борми? Шунча одам, ногирон боласи борлар ҳам кутиб турибдику…\n— Дўхтирнинг ўзи кеч келди. Қолмишига ётиб даволанаётган беморлардан ҳам консультацияга олиб тушиб, анча вақтимизни олишди. Энди сиз пайдо бўлдингизми?\n— Қочинг, орқага ўтинг. Президент юборган бўлса ҳам навбат билан кирасиз!\n— Мениям эшитинглар. Ўзим ҳам врачман. Худди сиздака касалларим кутиб турибди. Неварами кўрсатаман-у чиқаман. Ўн минут ҳам кетмайди-ку. Телефон қилиб айтиб қўйишган.\nУ ҳамширанинг «ичкарида касал бор» деганига ҳам қарамай шахд билан эшикни очиб, «Ассалому алайкуууум» дея чўзилганча ортга тисарилиб турган қизчани олдингга итариб кириб кетди. Бироқ, икки дақиқа ҳам ўтмай, шумшайганча қайтиб чиқди. Коридорнинг у бошига бориб, кимнингдир рақамларини териб, асабийлашиб баланд оҳангда гаплашди, арзи ҳол қилди.\n-Алдамабманми? Ўзлари қўнғироқ қилдими?\n-Ҳа қилди.Майли, неварангизни навбатсиз кўриб қўяман. Фақат сиз бунинг учун мана шу одамлардан руҳсат олинг. Ана қаранг, ёш болалила р, ҳомиладорлар, сизга ўхшаб невара етаклаб келган кекса онахонлар ҳам бор. Ўзи эрталаб ярим соатга чўзилган «бешминутлик»ни деб кеч қолдим. Ичкарида ўтирган жувоннинг боласи оч қолганидан ва калла ички босими туфайли чирриллаб йиғлаяпти. Сиз бўлса… Кейин буларни врачман деб алдаманг, мебель дўконининг эгаси, тадбиркорсиз. Буниям қўнғироқ қилиб айтишди. Нима, сиз кечроқ борсангиз савдо тўхтаб қоладими? Ёки харидорларингиз аразлаб қолишадими ? Энди, қайтиб қўнғироқ қилинг. Ишдан олишса амаллаб куним ўтар!\nТитраб турган шифокор шунча «ширин» гапдан сўнг шалвираб қолган эркакка яна бир карра нафрат билан назар ташлагач, хонасига кириб кетди.\n…Ўша куни унинг боши ҳам бўлди.\nЎша куни у кўзларини каттароқ очиб, атрофига назар ташлади.\nУзоқ -яқиндан келган ҳамюртларининг маҳзун қиёфаларига қараб, дунёда фақатгина ҳамма жойда сўзини ўтказадиган бойваччалар эмас, ҳеч қанақа таниш-билиши йўқ оддий одамлар ҳам борлигини ҳис қилди.\nЭл қатори – дўконида сотилаётган, уйида тиқилиб ётган кресло, юмшоқ стулларда эмас, тик оёқда, ўзлари чақиришмагунча сабр билан навбатини пойлади.\n…Уч кундан сўнг эса узун коридорда навбат пойлаётган одамларнинг бирортаси тик туриб қолмади. Қатор қўйилган янги стулларга бемор болажонларини ҳам ўтирғизиб олган хотин-халаж, чумчуқдай чуғурлаб, қулай ўриндиқлар эҳсон қилган одамни тинмай дуо қилишар эди…\nKalit so`zlar: навбат, невропатолог, ҳикоя\nАҚШ таълим ислоҳотларини қўллаб-қувватлашга 50 млн долларгача маблағ ажратади\nЎзбекистон жамоаси Робототехника халқаро чемпионатида биринчи медални қўлга киритди


ЎзА - Маданият ва истироҳат боғлари ўз номига муносибми?\n25.07.2018 22:26 Чоп этиш версияси\nМаданият ва истироҳат боғлари ўз номига муносибми?\nУшбу масала Халқаро пресс-клубнинг «Дам олиш маданияти: замонавий талаблар ва янги дам олиш масканлари» мавзусидаги сессиясида қизғин муҳокама қилинди.\nУнда пойтахтимиздаги маданият ва истироҳат боғлари раҳбарлари, масъуллари, экспертлар, тегишли вазирлик ва идоралар ходимлари иштирок этди.\nЁзнинг иссиқ кунларида истироҳат боғларига борувчилар ҳар қачонгидан ҳам кўп бўлади. Рақамларга мурожаат қилсак, юртимизда 150 дан зиёд маданият ва истироҳат боғлари мавжуд. Пойтахтимизнинг ўзида 24 та ана шундай маскан бўлиб, уларга кунига ўртача 150 минг одам боради. Байрам, дам олиш кунлари эса дам олувчилар сони 450-500 мингга етади.\n– Шарқ мамлакатларида сўлим боғлар, маданият масканлари курилишига эътибор азалдан катта бўлган. Чунки боғларда инсон нафақат дам олади, балки табиат билан уйғунлигини янада теранроқ ҳис қилади, – дейди маданият вазири ўринбосари Камола Оқилова. – Бугунги кунда Шарқ ва Ғарб давлатларида истироҳат боғлари барпо этишга жиддий эътибор қаратилмоқда. Мисол учун, Москва паркларини ўрганганимизда, фақат кўнгилочар аттракционлар эмас, кутубхона, музей, ресторан, театрлашган томошалар ўтказиш жойлари мавжудлигига гувоҳ бўлдик. Бошқа мамлакатлар тажрибасини ҳам ўрганяпмиз. Боиси юртимизга ташриф буюрадиган сайёҳлар тарихий масканларни кўриб ўтмишимизга баҳо берса, маданият ва истироҳат масканларини кўриб бугунги тараққиёт, маданиятимизни баҳолайди.\n– Инсон музқаймоқ ейиш ёки ўйин-кулги қилиш учунгина маданият ва истироҳат боғларига бормаслиги керак, – дейди Ғафур Ғулом номидаги маданият ва истироҳат боғи маънавий-маърифий бўлими раҳбари Абдуллахўжа Сулаймонхўжаев. – Улар ўз номи билан маданият маскани, тарбия ўчоғи бўлиши керак. Боғларда қадриятларимизни акс эттирадиган тадбирларни кўпайтиришимиз лозим. Уларда китоб ўқиш, спорт билан шуғулланиш, дам олиш учун барча имкониятлар бўлиши керак. Биз боғимизга келувчилар фикрини мунтазам ўрганиб борамиз, сўровномалар ташкил қиламиз, тез-тез жонли мулоқот қилиб турамиз.\nСессияда пойтахтимиздаги «Экопарк», «Ашхобод», «Дўстлик» каби маданият ва истироҳат боғлари, сайлгоҳлар раҳбарлари бу борада олиб борилаётган ишлар ҳақида маълумот берди.


ЎзА - Бугун ЎзА мухбирлари Афғонистондан онлайн репортаж узатади\nБугун ЎзА мухбирлари Афғонистондан онлайн репортаж узатади\n05.06.2018 10:14 Чоп этиш версияси\nЎзА веб-сайти мухбири Анора Содиқова, фотомухбир Оқил Ғуломов бугун Афғонистонга сафар қилмоқда. Ўзбекистон Республикасининг Афғонистонга инсонпарварлик ёрдамини юбориши муносабати билан Ҳайратон шаҳрида (Афғонистон Ислом Республикаси) икки давлат ҳукумат вакилларининг учрашуви бўлиб ўтади.\nУнда Ўзбекистон Республикаси Президентининг Афғонистондаги вакили Исматилла Эргашев , Ўзбекистоннинг Мозори Шарифдаги консуллик идораси консули Миродил Абдураззоқов, Афғонистоннинг Ўзбекистондаги фавқулодда ва мухтор элчиси Саййид Шаҳобиддин Темурий ҳамда ҳукумат вакиллари иштирок этиши кутилмоқда.\nЎзбекистон қўшни Афғонистон Ислом Республикасига мамлакатда кузатилган қурғоқчилик сабаб 3100 тонна миқдоридаги ун-дон маҳсулотларини юбормоқда. Расмий учрашув маълумотлари ва сафар таассуротларини www.uza.uz онлайн тарзда ёритиб боради. Сайтимизни кузатиб боринг...


Бош сахифа > Вилоят ҳокими К.Б.Турсуновнинг томорқадан самарали фойдаланиш бўйича вилоят аҳлига МУРОЖААТИ\nВилоят ҳокими К.Б.Турсуновнинг томорқадан самарали фойдаланиш бўйича вилоят аҳлига МУРОЖААТИ\nДавлатимиз раҳбарининг жорий йил 2 март куни вилоятимизга қилган ташрифи биз навоийликларга катта қувонч олиб келди. Ташриф давомида қатор истиқболли лойиҳалар билан танишиш бароборида, қишлоқ хўжалигидаги айрим муаммолар, айниқса, аҳоли томорқаларидан самарали фойдаланиш борасида ҳам зарур топшириқлар берилди. Жумладан, вилоятда аҳоли томорқасидан деярли фойдаланилмаётгани, аксинча экинлар экиш, кўчатлар ўтқазиш, парранда, чорвачилик билан шуғулланиш, ихчам иссиқхоналар қуриш тажрибаси аҳолига кўплаб даромад келтиришини таъкидлади.\nКуни кеча муҳтарам Президентимиз раислигида айнан шу мавзуда селектор кўринишида ўтказилган йиғилишда ҳам вилоятимиз аҳли кўплаб суғориш имконияти қулай ерлардан самарали фойдаланилмаётгани кескин танқид остига олинди.\nХабарингиз бор, 2017 йил 9 октябрда Юртбошимизнинг "Фермер, деҳқон хўжаликлари ва томорқа ер эгаларининг ҳуқуқлари ва қонуний манфаатларини ҳимоя қилиш, қишлоқ хўжалиги экин майдонларидан самарали фойдаланиш тизимини тубдан такомиллаштириш чора-тадбирлари тўғрисида"ги фармони ҳамда 10 октябрда "Фермер, деҳқон хўжаликлари ва томорқа ер эгалари фаолиятини янада ривожлантириш бўйича ташкилий чора-тадбирлар тўғрисида"ги қарори эълон қилинди.\nАҳоли даромадларини оширишга қаратилган мазкур ҳужжатларда соҳада фаолият юритаётган фермерлар, деҳқон хўжаликлари ва томорқа ер эгаларининг ҳуқуқ ва манфаатлари ҳамда мажбуриятлари аниқ белгилаб қўйилди.\nБу, аслида, халқимиз фаровонлигини, обод ва тўкин ҳаётимизни таъминлайдиган деҳқону боғбонларга билдирилган катта ишонч ҳамдир.\nДарҳақиқат, юртимиз тупроғининг ҳар қаричи олтинга тенг. Нима эксангиз, унади. Серқуёш заминимизнинг саховати билан пишиб етилган ҳар бир ҳосилнинг таъмини бошқа давлатда учратмайсиз. Шунинг учун далаларимизда етиштирилган сабзавот ва полизнинг, боғлардан узилган меванинг жаҳон бозорида харидори кўп.\nВилоятимиз деҳқончилик учун жуда қулай ҳудудда жойлашган. Сувимиз мўл, тупроғимиз серҳосил. Қишлоқдаги ҳар бир оиланинг ўртача 8-10 сотих томорқаси бор. Лекин ҳанузгача хонадонларда деҳқончилик маданияти оқсаётгани ғоятда ачинарли ҳолдир. Аҳоли бўш томорқаси бўла туриб, бозордаги сотувчининг қўлига қараб яшаяпти. Фуқароларимизда шижоат, ички фаоллик, замон талабига янгича ёндашиш, ўз рўзғори ободлигини таъминлаш, оилавий қўшимча даромад манбаини шакллантириш, иқтисодий тежамкорликка эришиш, фарзандлари келажагини ўйлаш йўлида ижобий ҳаракатлар деярли сезилмаяпти. Аслида зар тупроғимиздан дур ундириш барчамиз учун ҳам қарз, ҳам фарздир.\nҚадрли деҳқонлар ва боғбонлар, томорқа ер эгалари!\nЯна бир жиҳатни ҳисобга олиш зарурки, Ўзбекистон Республикаси Солиқ кодексининг 291-моддасига асосан якка тартибда уй-жой қуриш ва уй-жойни ободонлаштириш учун берилган ер участкаларининг томорқа қисмига қишлоқ хўжалиги экинлари экилмаган ёки уни ободонлаштирмаган ҳолларда 3 баробар миқдорда ер солиғи тўланишини белгиловчи қўшимчалар киритилган.\nШу билан бирга, фойдаланилмаган томорқа ерларининг давлат томонидан олиб қўйилиши ва қайтиб берилмаслиги ҳам барчамизни сергак торттиради, деб ўйлайман.\nАйни пайтда, мамлакатимизда ўз томорқасидан самарали фойдаланиб, мўл-ҳосил кўтарган, тажрибасини юртдошларига ўргатган миришкор деҳқону боғбонларимизни мукофотлаш ташаббуси ҳам илгари сурилмоқда.\nХалқимизга қулайлик яратиш, бир парча ердан ҳам унумли фойдаланиш мақсадида ёшларимиз томонидан инновацион ишланмалар — замонавий, тежамкор иссиқхоналар барпо этиш лойиҳалари амалга оширилмоқда. Бу қишлоқ шароитида йилнинг тўрт фаслида ҳам томорқадан самарали даромад олиш, бандлик ва турмуш фаровонлигини таъминлашнинг оқилона ечими бўлиши тайин. Шу билан бирга, қатор ҳудудларда кўп йиллардан бери кенг фойдаланаётган усул — траншеяли иссиқхоналар барпо этиш анъанасини бошқа маҳаллаларда ҳам оммалаштириш, кўкатдан тортиб цитрус меваларгача етиштиришни йўлга қўйиш турмуш ободлигини таъминлашга хизмат қилади.\nХалқимизда бир гап бор: дангасанинг оч қолиши тайин. Бугунги давр, янгича яшаш боқимандалик кайфиятини умуман ёқламайди. Кимгадир ортиқча юк бўлиш ўрнига ўз аравасини ўзи мустақил тортадиган ҳозирги замонда томорқаси бор оилага нисбатан эҳтиёжманд ёки кам таъминланган, деган таърифни ишлатиш нотўғри, аслида.\nСерҳосил еримиз, даромад олишга кенг ҳовлимиз бор экан, ҳар биримиз томорқа маданиятимизни юксалтириб, хонадонларимизни обод, яшаш шароитимизни намунали тарзга келтирайлик! Фарзандларимиз ҳам оиладаги бу каби тартиб-таомил асосида яхши яшашга интилиб, ўз келажаги учун астойдил ҳаракат қилишни биздан ўргансин. Улар келажагига бефарқ бўлмайлик.\nУнутмангки, қилган ҳар бир меҳнатимиз ўзимиз ва оиламиз учун. Хонадонимиз саришталиги ва ризқимиз бутунлиги тадбиркорлигимиз, ўзимизнинг тежамкор ва ақлли режаларимизга бевосита боғлиқ.\nЎз уйимизни ўзимиз обод қилайлик! Дастурхонларимиз шахсий томорқамизда униб, етилган ҳосил билан тўкин-сочин бўлсин. Меҳнатимиз роҳати бир ён бўлса, пешона теримиз эвазига етиштирилган ризқнинг мазаси ўзгача бўлади!\nҲар биримиз Ватанимиз равнақи, халқимиз фаровонлиги йўлида ўз меҳнатимиз билан ҳисса қўшишни энг олий мақсад қилиб, томорқамиздан самарали фойдаланишимизда масъулиятли бўлайлик.\nМен Сизларни бугундан бошлаб томорқа маданиятига янгича ёндашув билан муносабатда бўлишга чақириб қоламан ва ушбу мурожаатим ўзининг ижобий натижасини беришига ишонаман.\nТоморқа ер эгаларидан бошлаб, барча масъуллар, маҳалла раиси, сектор раҳбарлари — туман ҳокими, прокурори, ички ишлар бўлими, давлат солиқ инспекцияси бошлиғигача жиноий жавобгарликкача бўлган чоралар қатъийлиги тўғрисида барчани яна бир бор огоҳлантираман.


«Прописка»ни қандай қилиб онлайн олиш мумкин? – Газета.uz\nLotinchada 2 ноябр 2020, 15:32 Жамият Кўриб чиқиш\nЭндиликда янги манзилга кўчиб ўтишда доимий рўйхатга олиш учун миграция ва фуқароликни расмийлаштириш бўлимларига бориш шарт эмас.\nМазкур хизматдан Ягона интерактив давлат хизматлари портали — my.gov.uz орқали ҳам фойдаланиш мумкин. Ҳозирча фуқароларга Тошкент шаҳри ва Тошкент вилоятида доимий рўйхатга олиш бўйича хизмат кўрсатилмоқда.\nХизматдан фойдаланиш учун my.gov.uz порталига ягона идентификация тизими (OneID) орқали кириш ва хизматлар рўйхатидан фуқаролик бўлимини танлаш лозим. Ундан сўнг, Яшаш жойига доимий рўйхатга туриш хизмат тури танланади.\nЯгона интерактив давлат хизматлари портали орқали ариза беришда аризачи уй-жойнинг кадастр рақамини ва доимий рўйхатга қўйилаётган шаснинг ЖШ ШИРни билиши лозим.\nСўровнома шакли тўлдирилгач, тегишли равишда Ички ишлар вазирлигининг миграция ва фуқароликни расмийлаштириш бўлимларига юборилади. Фуқаро ҳақидаги маълумотларни автоматик тарзда тегишли маълумотлар базаларидан текширилади.\nШундан сўнг, миграция ва фуқароликни расмийлаштириш бўлимлари томонидан доимий рўйхатга олиниши ҳақида QR-CODE билан ҳимояланган қайд варағини расмийлаштирилиб, ариза берувчига электрон тарзда юборилади.\nХизмат нархи базавий ҳисоблаш миқдорининг 2 фоизи (4 460 сўм) миқдорида бўлиб, Ягона портал орқали хизмат кўрсатилганда дастлабки нархдан 10 фоиз арзондир.\nХизмат ярим автоматик тарзда амалга оширилади ва муддати бир кун. Бундан ташқари, хизматдан фойдаланиш учун ЭРИ калит ҳам талаб этилади.\nҚонун ҳужжатларига мувофиқ мазкур хизматдан қуйидаги ҳолатларда фойдаланиш мумкин:\nҚонун ҳужжатларига кўра олинган уй-жойга эга бўлган Ўзбекистон Республикаси фуқаролари — хусусий мулк қилиб олинган уй-жойга.\nТошкент шаҳрида доимий яшаш жойи бўйича рўйхатга олинган фуқаролар — улар Тошкент шаҳри ва Тошкент вилоятида бошқа манзилга доимий яшаш жойи бўйича рўйхатга олиниш масаласи юзасидан мурожаат этган тақдирда.\nТошкент вилоятида доимий яшаш жойи бўйича рўйхатга олинган фуқаролар — улар Тошкент вилоятида бошқа манзилга доимий яшаш жойи бўйича рўйхатга олиниш масаласи юзасидан мурожаат этган тақдирда.\n«Газета.uz» 1 824\nҚўлланма: таълим контракти тўлови учун солиқ имтиёзини олиш 16 октябр 2020, 12:00\nҚўлланма: ер солиғи қандай ўлчанади? 13 октябр 2020, 17:49\nТалабалар ўқишини кўчириш бўйича қўлланма 26 июл 2020, 19:42\nМактабга ҳужжат топшириш учун онлайн навбатга ёзилиш. Қўлланма 7 июл 2020, 14:47\nЭски намунадаги ҳайдовчилик гувоҳномасини янгисига алмаштириш. Қўлланма 3 июл 2020, 21:11\nЎзини ўзи банд қилган шахс сифатида онлайн рўйхатдан ўтиш. Қўлланма 2 июл 2020, 10:31


Шахматчиларимиз ФИДE Жаҳон кубоги-2021да иштирок этишмоқда, бошланиши чакки эмас… / Olamsport.com\n13 июл 20:29\nШахматчиларимиз ФИДE Жаҳон кубоги-2021да иштирок этишмоқда, бошланиши чакки эмас…\nТеглар : ШахматЖаҳонгир ВоҳидовЖавоҳир СиндаровШамсиддин ВоҳидовНодирбек Абдусатторов\nАввал хабар берганимиздек, шу кунларда Россия Федерациясининг Сочи шаҳрида шахмат бўйича ФИДE Жаҳон кубоги баҳслари бўлиб ўтмоқда.\nҚувонарлиси, унда Ўзбекистон шарафини 7 нафар (5 нафар эркак, 2 нафар аёл) иқтидорли шахматчимиз ҳимоя қилишяпти.\nКеча старт берилган дастлабки кунги ўйинлар вакилларимиз учун омадли келди. Жумладан, эркаклар ўртасидаги мусобақаларда Жаҳонгир Воҳидов, Шамсиддин Воҳидов ҳамда Нодирбек Ёқуббоевлар ўз ўйинларини ғалаба билан якунлашган бўлса, ўсмирлар ўртасида Жаҳон чемпиони Жавоҳир Синдоров эса дуранг ўйнади.\nЭнг иқтидорли шахматчиларимиздан бўлмиш Нодирбек Абдусатторов эса рақиби келмаганлиги сабабли тўғридан-тўғри кейинги босқичга йўл олди.\nҚизларимиз ҳам ҳозирча мағлуб бўлишгани йўқ. Хусусан, Нилуфар Ёқуббоева ҳамда Умида Омонова 1-даврадаги илк ўйинларида дурангга эришди. Ёқуббоева перулик Дейси Кори Телио билан, Омонова эса ўзидан рейтинги анча юқори бўлган Монголия терма жамоаси аъзоси Батхи Монгонтуул билан муроса кўчасини танлади.\nШоҳжаҳон Эргашевнинг жанги тўлиқ давом этди 0


Ўрол ҲАИТОВ: Шароитлар яратилмоқда, ижросига барчамиз масъул\nРеспубликаси Президенти Шавкат Мирзиёев раислигида 19 март куни ўтказилган йиғилишда ёшлар билан ишлаш масалалари муҳокама марказида бўлди. Албатта, мазкур масалага тез–тез қайтиб туриш – бу давр талаби. Кундан кунга жадаллашиб бораётган ҳаётда қандай ривожланиш кузатилмоқда, дунё халқлари, давлатлари, уларнинг ёшлари қайси томонга йўналтирилмоқда, уларнинг илми қандай, маданияти қандай ривожланмоқда, биз бу борада қандай чораларни кўришимиз керак. Ўтказилган йиғилишнинг бош ғояси мана шу мавзуга қаратилганлиги билан эътиборлидир.\nБугун мамлакатимиз аҳолисининг қарийб учдан бир қисмини 14 ёшдан 30 ёшгача бўлган ёшлар ташкил этишининг ўзи ҳам мазкур масаланинг нақадар долзарблигини кўрсатади.\nБу борада китобхонликнинг – ёшларда китоб ўқишга бўлган муносабатни шакллантиришнинг ўрни ва аҳамияти юксак деб айтсак адашмаган бўламиз. Албатта, китоб ўқиган инсон маънавиятли инсон бўлиб етишади, ундан ёмонлиқ чиқмайди. У ҳар доим ҳам эзгулик ҳақида фикрлайди. Атрофдагиларни яхшиликка йўналтиради. Яхши маслаҳатлар беради. Ҳаёт ҳақиқатини яхши англайди. Шу сабабдан адолатли фикрлайди. Энг муҳими ўзи адашмайди. Бошқаларни ҳам адашмасликка чақиради. Энг муҳим жиҳати, жамиятда ўзининг муносиб ўрнини топади.\nМаҳаллий ҳокимликлар ҳар бир шаҳар ва туман марказида биттадан намунали китоб дўкони ташкил этилиши, шунингдек, барча шаҳар ва туманларда кўчма китоб павильонларини жойлаштириш, “Библиобус”ларни йўлга қўйиш орқали қишлоқ ва овуллар аҳолисига кутубхона хизмати кўрсатилиши замонавий, эътирофга молик ёндошувлар.\nБу ишлар аҳолимизнинг, биринчи навбатда ёшларимизнинг китобга бўлган эътиборини янада оширишга, бўш вақтларини мазмунли ўтказиш борабарида китоб дунёсига бўлган муносабатини ўзгартиришга хизмат қилади. Маънавиятли ёшлар шаклланишидаги аҳамияти ва ўрни беқиёс.\nРеспубликамизда аҳолини, таълим муассасалари кутубхоналарини китоблар билан таъминлаш, одамларнинг бўш вақтларини мазмунли ташкил этиш борасида муайян ишлар олиб борилмоқда.\nШу билан бирга, муаммонинг катта ёки кичиги бўлмайди. Жойларда амалга оширилаётган ишларнинг аҳволини ўрганиш бу борада ўз ечимини кутаётган долзарб вазифалар ҳам мавжудлигини кўрсатади. Кутубхона зиё маскани. Юксак маънавиятли, маданиятли ёшларнинг шаклланишида муҳитнинг ўрни ва аҳамияти ҳам юксак бўлиши эса оддий аксиома эканлигини ҳаммамиз тушунамиз, лекин бизда баъзан ўз қилаётган ишимизга эътиқод етишмаётгандек туюлади.\nЭнг муҳими, ёшларни китобга бўлган қизиқишини юксалтиришда соҳа вакилларининг ўзларининг китобхонлик даражаси муҳим аҳамиятга эга деб айтсак адашмаган бўламиз. Ўрганишлар даврида кутубхона ходимлари билан суҳбатларимиз одатда у ёки бу китобни унинг ўзи ўқиганлиги, китобнинг мазмуни, қандай ғоя илгари сурилганлиги ҳақида ҳам бўлиб ўтади. Умумий гапларни эшитасиз, айрим ҳолларда умуман бехабарлиги, яъни ўқимаганлиги ёки муаллиф кўтариб чиққан ғояни уқмаганлиги гувоҳи бўласиз. Ўйлаймизки, бу борада ҳам олдимизда етарли муаммолар турганлиги таъкидласак тўғри бўлади.\nКутубхоналар ўрнига таълим муассасалари ҳузурида ташкил этилган ахборот–ресурс марказлари қишлоқ ва маҳаллалар аҳолисига тўлақонли хизмат кўрсатмаётганлиги бор гап. Давлатимиз раҳбарининг мазкур танқидидан тўғри хулоса чиқаришимиз лозим. Айбни фақат таълим муассасасидан қидиришимиз ҳам бир ёқлама қарашдир. Оиланинг бола тарбиясида, унинг бўш вақти мазмунли ўтишидаги масъулияти ўта муҳимдир. Ўқимишли оила боланинг ўқишини ҳар тамонлама қўллаб–қувватлаши табиий. Қишлоқ ва маҳаллаларда кутубхоналарнинг замонавий кўринишларининг ташкил этилиши эса оилада китобга бўлган қизиқишнинг ошишида муҳим аҳамият касб этади деб ҳисоблаймиз.\nДавлатимиз раҳбари парламентга мурожаатида, мамлакатимизда олиб борилаётган ислоҳотлар натижаси бизнинг онгимиз ўзгариши билан чамбарчас боғлиқ эканлигини таъкидлаб ўтган эдилар. Дарҳақиқат, онгимизни ўзгартиришимиз бу бизнинг бугунги ва эртанги кунимиз. Келажагимизни белгилаб берадиган фактор. Бунинг учун ёшларнинг энг қимматли вақтлари бекорчи ўтиб кетмаслигини, уларда китоб ўқишга бўлган эҳтиёжни шакллантиришимиз зарур. Бу эса фақат ўзимизга – Сиз ва бизга боғлиқ.\n“Миллий тикланиш” ДП фракцияси аъзоси.\nКўришлар сони: 1662


АҚШ Россияга санкция эълон қилмоқчи » Ўзбекистон янгиликлари – Zamin.uz\nАҚШ президенти маъмурияти мамлакат президенти сайловига аралашгани учун Россияга қарши чоралар, санкциялар, дипломатик чекловлар қўйиш истагида. Бу ҳақда “Washington Post” нашрига асосланиб Qalampir.uz хабар берди.\nРоссияга қарши қўлланиладиган чоралар шу ҳафтада эълон қилиниши кутилмоқда.\nБарак Обама маъмурияти, шунингдек, Россияга қарши киберҳужум ҳам уюштириши мумкин. Бундан мақсад эса махфий операциялар ҳақида маълумот тўплашдир.\nАҚШда 2015 йилда хориждан қилинган кибурҳужумга қарата жавоб бериш ҳуқуқини берувчи қонун кучга кирган. Аввало, АҚШ сайловларга ҳақиқатан ҳам Россия аралашганини исботловчи далил тақдим этиши лозим.\n2016 йил июль ойида АҚШ демократик партиясининг серверлари ҳакерлар ҳужумига учраганди. Ўшанда Ҳиллари Клинтон бунга Россияни айблаганди.\nОктябрь ойида эса АҚШ ҳукумати расман Россияни президент сайловига аралашганлик ва Америка партиялари почталарига ҳужум уюштирганликда айблади. Ўз навбатида, Кремль бундай айбловни рад этди.\n10 декабрь куни АҚШ марказий разведка бошқармаси Россия президент сайловида Дональд Трампнинг ғалабасини таъминлаш учун ёрдам кўрсатгани ҳақида хулоса қилди. Кремль спикери Дмитрий Песков бу ҳолатга “асоссиз айблов”, дея таъриф берди.\nТеглар: ҳужумига аралашганини шунингдек жавоб 2016 исботловчи\n09:43 / 14-01-2017\n10:58 / 30-12-2016


Туркия қуролли кучлари Идлибга кирди - | Hizb-Uzbekiston.info\nHome›ХАБАР ВА ИЗОҲ›Туркия қуролли кучлари Идлибга кирди\nТуркия қуролли кучлари Идлибга кирди\n2017 йил 8 октябрда Туркия қуролли кучлари Суриянинг Идлиб шаҳрида амалиёт бошлади. Ярашув сулҳини назорат қилиш учун кузатув постларини ташкил қилиш, шунингдек кейинчалик турк қўшинларини олиб кириш учун разведка ишлари олиб борилмоқда. Хабар қилинишича, турк қўшинлари Атма аҳоли пункти чегарасини кесиб ўтган ва Дорул Иззо томон йўл олган.\nТурк делегациясининг уч автомашинаси “Таҳрир уш-Шом ҳайъати” қўзғолончилари кузатуви остида курдлар назоратидаги Африн билан бўлган чегара бўйлаб Ҳалаб ғарбидаги Дорул Иззо томон кетаётгани акс этган видеотасвир мавжуд. Кузатувчилар бу қадамни Ҳалаб вилоятининг ғарбида қўшинларни жойлаштиришда қулай жойларни аниқлаш бўйича разведка ишлари, дея тавсифладилар.\nИзоҳ: Аввалроқ, 2006 йилда Ливанда “Ҳизбуллоҳ” ўзининг “Исроил” устидан қозонган “илоҳий ғалабаси” билан дунё раҳбарларининг бош оғриғига сабаб бўлганди. Шунингдек, 2008-2009 йилларда “ХАМАС” ҳам “Исроил” репрессиясига қарши “муқаддас ғалаба” шиорини кўтариб чиққан эди. Шу билан бирга, 2006 йилда “Ҳизбуллоҳ” яхуд вужуди чегараларини сақлаб турувчи БМТ Хавфсизлик кенгашининг №1701 қарорини қўллаб-қувватлаганди. “Ҳизбуллоҳ” партиясининг оқибати шуки, у Шом тоғутини ўз халқига қарши урушида унга ёрдам бермоқда. Шунингдек, “ХАМАС” ҳам Ғазо кўчалари ва майдонларида Сисий (Робия ал-Адавия масжиди ёнидаги қирғин “қаҳрамони”) портретини кўтариб чиқди ва бугун у Миср Умумий разведка хизмати директорини тантанали кутиб олмоқда. Ваҳоланки, аввалроқ Исмоил Хония “ХАМАС” 1967 йилдаги чегаралари асосида, пойтахти Қуддус бўлган Фаластин давлатини ташкил қилиш устида иш олиб бораётганини айтган эди.\n“Таҳрир уш-Шом ҳайъати” гуруҳига келсак, алалоқибат у Путин ва Эрдоған шартномаси дастурларини бажараётган Туркия билан келишувга келди. Ажабланарлиси шуки, бу келишув гуруҳнинг Идлиб атрофларида Асад режими кучларига қарши жанглари вақтига тўғри келганидир. “ХТШ” нинг Абу Дали қишлоғини озод қилишидан қандай наф бор эди, ваҳоланки бу иш Турк қўшинлари кириб келган вақтга тўғри келди, уларнинг вазифаси эса Остонада келишилган битимни амалга оширишдан иборатдир, ахир аввалроқ Путин Сурияда Исломий Давлат пайдо бўлишига йўл қўймаслик учун барча чора-тадбирларни қўллаётганини айтганди-ку?!\nЮқоридагилардан, бу ҳарбий амалиётлар Ислом душманлари фойдасига бўлаётган бемаънилик эканини кўриб турибмиз. Биз Эроннинг “Ҳизбуллоҳ” партияси Исломий шиорлар билан бошланиб, Ғарб белгилаб берган стандартларни сақлаган ҳолда Сурияда Ғарб мустамлакачилигига қарши бош кўтарганларнинг қонини тўкиш билан якунлаганини кўрмоқдамиз. “ХАМАС” эса, Ослодаги келишувга кўра пайдо бўлган ҳукуматга бўйин эгиш учун аввал берилган қурбонликларни унутди.\n“Таҳрир уш-Шом” турк ҳарбийларини Идлибга киришига рози бўлиш билан сиёсий найранг қилмоқда ва ўз қилмишини Абу Дали қишлоғини озод қилиш орқали беҳаёларча пардалашни истамоқда. Гўёки биз Ҳалабни айнан Туркиянинг буйруғига кўра бой берилганини унутиб қўйгандек. “Анадолу” турк ахборот агентлиги 2017 йил 8 октябрда хабар қилади: “Ташқи ишлар вазири Мавлуд Човушўғлининг айтишича, Суриянинг Идлиб вилоятидаги деэскалация зонасига турк қуролли кучлари бўлинмаларини киритилишидан мақсад, тўқнашувларни батамом тўхтатиш ва Суриядаги сиёсий жараёнларни енгиллатишдир”. Човушўғли баёнот берди, лекин Остонада тайёрланган сиёсий ечимни амалга оширишга олиб борувчи йўлни кўрсатмади, бундан эса Женевада Америка таклиф қиладиган ечимга замин ҳозирланаётганини англаш мумкин. Шундан сўнг “Таҳрир уш-Шом ҳайъати” Абу Далини озод қилганини баралла эълон қилди.\nҲарб илмидаги вазифа шуки, жангда эмас, балки урушда ғолиб чиқишдир. Шунинг учун Абу Далини озод этилиши фойдасиздир, чунки бу Идлибни турк кучлари назорат қилишига олиб боради, Туркия эса Остона, Женева ва Москвада эришилган келишувларни амалга ошириб бермоқда. Шунингдек, “ХАМАС” нинг яҳудларга қарши мустаҳкам туриши ҳам фойдасиздир, чунки бунинг натижаси касаллик манбаи бўлмиш БМТ қарорини қабул қилгани бўлди. Мустамлакачи Ғарб мусулмонлар устига ўз ҳокимларини ўрнатиб қўйди ва айнан у Фаластинни яҳудлар томонидан таҳқирланишига йўл қўймоқда.\nШундай қилиб, Ғарб мустамлакачилиги ва унинг малайларидан озод бўлишнинг ягона йўли – Ғарб ва унинг малайларига қарши курашда Умматни Шариат қонунлари остида бирлаштирадиган оламшумул лойиҳани амалга оширишдир. Мана шу урушнинг асл моҳиятидир, бундан бошқаси бефойда ёки ҳатто ҳалокатлидир.\nҲизб ут-Таҳрирнинг Марказий медиа офиси учун махсус\nСкандинавия: Муборак Ақсо масжиди учун намойиш\nОбама: Араб баҳори қўзғолонини ҳеч ким кутмаган эди


Кличко Энтони Жошуани Арнольд Шварценеггерга ўхшатди\n29 апрель, 2017, 12:47\nСупер оғир вазн тоифасининг собиқ жаҳон чемпиони Владимир Кличко ушбу вазнда IBF, IBO ва WBA (Super) камарлари соҳиби британиялик Энтони Жошуанинг жисмоний ҳолатини баҳолаб ўтди. Жанг бугун тунда Лондондаги “Уэмбли” стадионида бўлиб ўтади.\nЖошуа Кличкодан 4 килограмм оғир чиқди\n– Жошуани ҳозиргидек ҳолатда ҳеч қачон кўрмаганман. У худди Арнольд Шварценеггернинг энг яхши даврларидаги каби кўринади. Мен боксчиман ва кучли зарбага эагаман. Менда бўлажак жанг олдидан бу менинг бокс кечам эканлиги ҳисси бор, – дейди Кличко.


Навоий вилоятининг Учқудуқ туманидаги 14-умумтаълим мактаби республикадаги энг кичик мактаблардан бири. Туман марказидан 200 км олисдаги овулда жойлашган мазкур мактабда 5 нафар ўқувчига 6 нафар ўқитувчи дарс беради.\nКўкаяз овули Қизилқум чўли бағрида, Қозоғистон чегараси яқинида жойлашган. Бу ерда 14 та оилада 60 нафардан ортиқроқ фуқаро истиқомат қилади. Аҳоли камлиги сабабли овулдаги мактабда ҳам ўқувчи сони кам. 5 нафар ўқувчининг 3 нафари 4-синфда, 1 нафари 5- ва яна 1 нафари 8-синфда таҳсил олади. Таълим даргоҳида дарслар қозоқ тилида ўтилади.\nМактаб директори Ақшагул Мадрайимованинг таъкидлашича, ўқувчи сони камлиги айрим ҳолларда қийинчилик туғдиради.\n“Турли тадбирлар ташкил қилганда ўқувчи етишмайди. Масалан, бирор тадбирда саҳна кўриниши бўлса, ўқитувчиларимиз ҳам қўшилиб рол ўйнайди. Тадбирларда ўзимиз ҳам иштирокчига айланамиз. Шунингдек, фан олимпиадаларида қийналамиз. Мактабимизга вилоят ёки тумандан одам келса, уларга қизиқ туюлади. Чунки 2 та синфда 1 нафардан ўқувчи бор”, — дейди директор.\nЖорий йилда овулда “Обод қишлоқ” дастури асосида бунёдкорлик ишлари амалга оширилган. Жумладан, мактаб биноси ҳам тўлиқ таъмирланган. Мактабда республиканинг бошқа ҳудудларидан келиб ишлаётган ўқитувчилар ҳам бор.\n“Уйим бу ердан 600 км узоқда жойлашган. Ҳар 2-3 ойда уйга бориб келаман. Овулда узоқдан келиб ишлайдиганлар учун ётоқхона ташкил қилинган. Мактабимизда болалар сони кам. Бу ўқитувчига ўзига хос масъулият юклайди. Бир нафар ўқувчи билан ишлаш қулай. Бироқ савол-жавоб ва бошқа жараёнларда қийин томонлари ҳам бор”, — дейди Бухоро вилоятининг Шофиркон туманидан келиб фаолият юритаётган ўқитувчи Аббос Маннонов.\nЎзбекистоннинг энг чекка, шимолий ҳудудларидан бири ҳисобланган овулда мактабгача таълим ташкилоти филиали ҳам бўлиб, бу боғчага 3 нафар тарбияланувчи қатнайди.


08 март 2021, Тошкент вақти: 09:30\nХабарларга кўра, сўнгги вақтларда бизнеснинг бу тури анча маданийлашиб, муҳофазаланган шаклга кириб бормоқда. Кўпчиликнинг эътирофича, мамлакатнинг турли нашрларида эълон қилинаётган массаж бўйича хизмат кўрсатиш таклифи ортида айнан жинсий хизмат кўрсатиш турибди.\nЛиза исмли собиқ массажчининг сўзларига қараганда, кўпинча массаж ниқоби остида фоҳишалик қилинади. Массаж орқасида фоҳишалик бор-йўқлиги ажратиб олиш учун таклиф этилаётган хизматнинг нархини билиш кифоя. Фоҳишалик билан қўшиб олиб бориладиан массажнинг нархи соатига 20 мингдан 35 минг сўмгачадир. Оддий массажнинг ўзи эса 5-10 минг сўм туради.\n“Ри Эс Эй” ташкилотининг (АҚШ) фоҳишалик ва унинг оқибатлари олдини олишга қаратилган дастурининг Ўзбекистондаги мувофиқлаштирувчиси Индира Аҳмедова сўзларига қараганда, массаж орқали жинсий хизматни таклиф этувчилар жуда пинҳона иш юритади. Улар фақат хоҳишга қараб эркаклар талабларини қондиради.\n“Биз турли йўллар билан улар фаолиятини кузатишга муваффақ бўлганмиз. Айниқса, бассейн ва сауналарда бундай массажчи қизларни кўп учратиш мумкин. Бу қизлар жинсий хизмат кўрсатишларини инкор қилади. Уларнинг яхши йўлга қўйилган ҳимоя механизмлари мавжуд. Қизларнинг орқасида катта-катта амалдорлар, улкан таъсир кучига эга кишилар туради ва улар уюшган иш олиб боради. Кўриб турганингиздек, улар қонуний асосда газеталарга эълонлар ҳам беради”, - дейди И.Аҳмедова.\n“Иқбол” ёшлар маркази директори Нигор Ғаффорованинг таъкидлашича, фоҳишабозликнинг бу тури анча рақобатбардошдир. Бу ишга сараланган йигит-қизлар баъзан ихтиёрий, айрим ҳолларда мажбурий жалб этилади. Бугунги оғир иқтисодий шароитда ўзбекистонликлар орасида руҳий чарчоққа дучор бўлган кишиларни кўплаб топиш мумкин. Руҳий чарчоқни тарқатиш учун эса массаж ниқоби остидаги фоҳишабозлик анча қўл келади. Шунинг учун бизнеснинг бу турига эҳтиёж катта.


Fevral 2021 – uychinoma.uz\nТуман ҳудудида аҳоли ўртасида ис газидан заҳарланиш, газ аралашмасининг чақнаши ва ёнғинлар билан боғлиқ бахтсиз ҳодисаларнинг олдини олиш ишларини ташкил этиш бўйича кўргазмали махсус-тактик ўқув машқи бўлиб ўтди.\n«Мaҳaллa – менинг тақдиримда» кўрик-танловининг вилоят ҳудудий босқичи бўлди. Унда туманимиз вакиллари – Мустақиллик МФЙнинг 5-мактаб ўқувчиларидан ташкил топган «Келажак ворислари» жамоаси ҳам иштирок этди. Танловда вакилларимиз фахрли\nЖорий йилда маҳаллаларга эътибор янада кучаяди. Инфратузилмани яхшилаш, тоза ичимлик суви билан таъминлаш, йўлларга шағал ётқизиш, асфальтлаш ишлари амалга оширилади. Бунинг учун вилоят маҳаллий бюджетининг орттирилган маблағи ҳисобидан\nТуман ҳокимлигининг мажлислар залида Уйчи, Учқўрғон ва Норин туманлари тиббиёт бирлашмаларига қарашли бирламчи тиббий санитария ёрдами муассасалари тиббиёт ходимлари учун ҳудудий семинар-йиғилиш ўтказилди. Маълумки, мамлакатимиз раҳбарининг 2020 йил\n13-сонли болалар мусиқа ва санъат мактабида туманимиздаги ҳаваскор овчилар иштирокида йиғилиш бўлиб ўтди. Уни туман ИИБ бошлиғи ўринбосари, майор А.Худойбердиев очиб, туманимизда ижтимоий-сиёсий вазиятнинг барқарорлиги, фуқароларнинг хавфсизлигини таъминлаш,\nНурилло Абдуллаев 37-мактабнинг 9-синф ўқувчиси, туманимизнинг истеъдодли ёшларидан. Ўтган йили у 13-сонли болалар мусиқа ва санъат мактабини эстрада хонандалиги йўналиши бўйича тамомлаган. 2018 йили Белоруссиянинг Минск шаҳрида ўтказилган\nAgar ogohsen sen...\nЎзбекистон Республикаси Фуқаролик кодексининг 502-510-моддаларида ҳадя шартномаси тўғрисида шарҳлар берилган бўлиб, унга мувофиқ бир тараф (ҳадя қилувчи) бошқа тараф (ҳадя олувчи)га ашёни мулк қилиб беради ёки бериш мажбуриятини\nЎзбекистон Республикаси Президентининг 2020 йил 24 июлдаги «Судлар фаолиятини янада такомиллаштириш ва одил судлов сама-радорлигини оширишга доир қўшимча чора-тадбирлар тўғрисида»ги Фармони суд-ҳуқуқ ислоҳотларининг янги босқичини амалга оширишнинг ҳуқуқий\nЮртимизда аҳоли саломатлиги ва атроф-муҳит мусаффолигини сақлаш борасида бир қатор қонун ҳужжатлари қабул қилинмоқда. Ўзбекистон Республикаси Вазирлар Маҳкамасининг 2018 йил 2 октябрдаги «Маиший чиқиндилар билан боғлиқ ишлар самарадорлигини\nСаволга БТПЖ туман бўлими пенсия ва нафақалар тўланишини мониторинг қилиш гуруҳи 1-тоифали инспектори Маҳлиё ЮЛДАШЕВА жавоб беради. Савол: -Мамлакатдан кўчиб кетган пенсионерларга пенсия қай тартибда тўланади? Жавоб: -Ўзбекистон